title: Merimies

text:
Laivalle merimieheksi värväytymistä kutsutaan pestautumiseksi. Laivan näkökulmasta voidaan puhua myös miehistön mönsträämisestä.
Usein on pestauduttu suoraan satamassa olevaan laivaan, jossa on kuultu olevan merimiehen vakansseja. Miehistötarpeesta on voitu kuuluttaa ja pestuutilaisuuksia pitää kirkonmäellä sunnuntaisin.
Virallisempia rekrytointikanavia ovat olleet satamakonttorit ja merimiesten ammattiliittojen (Suomessa Suomen Merimies-Unioni ry) organisoima työnvälitys. Paikkojen jako laivoille on perustunut ilmoitettuun tarpeeseen ja pestiä odottavien merimiesten jonotuslistoihin.


title: Merimies

text: Tavallista on aiemmin ollut, että merimies on aloittanut uransa ”stand-by”-työläisenä, kun laivaa on satamassa varusteltu matkaa varten. Tie merimieheksi on usein alkanut aputehtävistä. Merille on ensi kertaa lähdetty laivapoikana, ”kajuut'poikana”, ”messikallena”, kokkipoikana ja jungmannina.


title: Merimies

text: Merimiesten pestautuminen ei ole aina perustunut vapaaehtoisuuteen. "Shanghaijaamisella" tarkoitetaan menettelyä, jossa merimies juotetaan humalaan tai huumataan, ja tässä tilassa hänet viedään väkisin alukseen, jossa hän herää vasta avomerellä ainoana mahdollisuutenaan ryhtyä työhön laivalla.


title: Merimies

text:
Laivan henkilöstö on perinteisesti muodostanut tiukan hierarkkisen rakenteen. Hierarkian ylimpänä on luonnollisesti aluksen päällikkö, alimpana puolestaan miehistön ensikertalaiset, ”ensimmäisen reissun pojat”.
Ammattimiehet sijoittuvat tavallisten merimiesten ja päällystön väliin. Näitä ovat esimerkiksi kirvesmies eli timpuri ja pursimies, purjelaivoilla myös purjeentekijä eli seilimaakari.


title: Merimies

text: Laivan yhteisöön ja sen tavoille totuttaminen saattaa olla kovakourainenkin. Knuutilan haastattelema merimies kuvaa, kuinka hänet 16-vuotiaana messikallena komennettiin hakkaamaan ruostetta telakoidun laivan keulasta ”narutellingin” varassa. Kun hänen huomattiin pelkäävän, ilmoittivat puosu ja yliperämies tietävänsä, miten pelko katoaa. Nuorukaista lyötiin kahta puolen korville. ”Ajattelin, että ainoa paikka, missä selviän hengissä, on tellinki pakan alla. Painuin sinne saman tien ja huomaamattani rupesin hakkaamaan ruostetta. Eikä pelosta ollut tietoakaan. Ne löivät niin taitavasti, ettei tullut vammoja.” Vastaavista kokemuksista ovat kertoneet myös Järäisen (2006) haastattelemat ja kirjallisuudesta siteeraamat merimiehet.


title: Merimies

text: Merellä oltaessa laiva jatkaa kulkuaan pääsääntöisesti vuorokauden ympäri. Tämän mahdollistamiseksi käytetään vahtivuoroiksi tai vahdeiksi kutsuttua vuorotyöjärjestelmää. 4:4-järjestelmässä merimies on neljä tuntia vahdissa ja sen jälkeen neljä tuntia vapaana, 4:8-järjestelmässä neljän tunnin vahtivuoroa seuraa kahdeksan tunnin vapaavahti. 4:4-vahtijärjestelmän tekee raskaaksi mm. se, ettei mahdollisuutta pitkään yhtämittaiseen uneen ole. Miesten ruokailu sekä omista varusteista ja hygieniasta huolehtiminen on voitu ajoittaa tapahtuvaksi nimenomaan vapaavahdilla.


title: Merimies

text: Satama on perinteisesti merkinnyt eristetyn ja sidotun laivassaolon jälkeen merimiehelle vapautta sekä rajatusta tilasta että siihen liittyvästä sosiaalisesta kontrollista.


title: Merimies

text:
Lastin käsittely kuuluu suurelta osin satamatyöntekijöille, joten aiemmin merimiehille jäi satamassa runsaasti vapaata aikaa.
Kappaletavaraliikenteen ja sen myötä perinteisen merimieselämän mullisti standardikokoisen kuljetussäiliön eli kontin käyttöönotto. Aikaisempaan käsin ja nostureilla tapahtuneeseen lastin käsittelyyn verrattuna laivojen lastaus- ja purkuajat satamissa ovat lyhentyneet viikoista tai jopa kuukausista tunteihin ja päiviin 1970-luvulta lähtien. Merimiesten elämänmuodosta pitempi oleskelu satamissa ja satamakaupungeissa on tämän muutoksen myötä vähentynyt tai lähes poistunut.


title: Merimies

text: Satamissaoloaikojen ollessa vielä pitkiä saattoi merimiehen satama-aikaan kuulua keskeisinä elementteinä merimieskapakka, halpa hotelli, ilotalo ja merimieskirkko sekä mahdollisesti putka. Nämä elementit tulevat esiin sekä merimiesten muistelmissa että tutkimuksen havaintoina.


title: Merimies

text: Merimiehet muodostavat liikkuvan ihmisryhmän, jota voidaan verrata mm. siirtolaisiin, paimentolaisiin, pakolaisiin sekä kiertäviin taiteilijoihin. Entisaikojen merimiesten kaltaisen miesyhteisön omine piirteineen ja järjestelmineen ovat muodostaneet myös kulkurit eli hobot. Näillä ryhmillä on omanlaisensa valtakulttuurista poikkeavat, erityisesti merimiehillä jopa globaalisti levittäytyneet kulttuurit.


title: Merimies

text: Merimieheksi ryhtymiseen voi olla esimerkiksi seuraavia syitä: (1) taloudellinen pakko, (2) suvun tai perheen perinteet, (3) halu nähdä maailmaa ja (4) pako henkilökohtaisista vaikeuksista maissa.


title: Merimies

text: Merimiesromantiikan merimiehet itse ovat monissa tapauksissa kokeneet viihteen tuotteeksi, toisaalta sen olemassaolosta todistavat merimiesten ja paikallisten naisten avioliitot.


title: Merimies

text: Laivaväki jaetaan ryhmiin aseman ja toimialan perusteella. Laivan päällystöä ovat päällikkö, konepäällikkö, perämies, konemestari, sähkömestari ja kokkistuertti. Alipäällystöön kuuluvat esimerkiksi sähköasentaja, pursimies ja korjausmies. He valvovat alaistensa töitä työnjohtajina tai ovat erikoismiehiä kuitenkaan kuulumatta päällystöön. Muu laivaväki kuuluu miehistöön.


title: Merimies

text: Höyry- ja moottorialusten yleistymisestä lähtien merimiehet on perinteisesti jaettu karkeasti kansimiehiin ja konemiehiin. Käytännössä jaottelu on kuitenkin, varsinkin matkustaja-alukset huomioon ottaen, tiheämpi. "Merimies"-lehdessä julkaistu merimiesten virallisten ammattinimikkeiden jaottelu vuodelta 1978 tunnistaa taulukossa esitetyt ryhmät, joiden lisäksi mainitaan ryhmä ”muut ammatit”:


title: Merimies

text: Kansihenkilöstöön kuuluvien ammattinimikkeitä perämies, pursimies, kirvesmies, matruusi ja puolimatruusi.


title: Merimies

text: Konepäällikön lisäksi konehenkilöstöön kuuluvien ammattinimikkeitä ovat konemestari, sähkömestari, donkeymies, laivasähkömies, korjausmies ja moottorimies.


title: Merimies

text: Höyrylaivoissa toimivat myös lämmittäjä ja tämän alaisuudessa kolilemppaajana (hiilenheittäjänä) lemppari eli trimmari.


title: Merimies

text: Taloushenkilöstöön kuuluvien ammattinimikkeitä ovat talousesimies eli stuertti, laivakokki, talousapulainen sekä matkustaja-aluksilla myös intendentti, purseri, hovimestari ja monet muut hotelli- ja ravintola-alan ammattinimikkeet.


title: Merimies

text: Suomalaisten merimiesten etuja valvoo Suomen Merimies-Unioni.


title: Estadio José Zorrilla

text: Estadio José Zorrilla on jalkapallostadion Valladolidissa Espanjassa. Se toimii Real Valladolidin kotikenttänä. Stadionin kapasiteetti on 26 500 ja se on nimetty espanjalaisen kirjailija José Zorrillan mukaan. Stadionin ensimmäisessä ottelussa Real Valladolid voitti Athletic Bilbaon 1–0.


title: Estadio José Zorrilla

text: Stadionilla pelattiin vuoden 1982 maailmanmestaruuskilpailuiden lohkon neljä otteluita Kuwaitin, Ranskan ja Tšekkoslovakian välillä.


title: Husaberg

text: Husaberg on ruotsalainen enduro- ja supermoto-moottoripyörien valmistaja. Husaberg on tunnettu suurikuutioisista, yksisylinterisistä korkeaviritteisistä nelitahtimoottoreistaan ja kilpailuun suuntautuneesta suunnittelustaan.


title: Husaberg

text: Kun italialainen Cagiva osti perinteikkään ruotsalaisen Husqvarna-merkin vuonna 1987, joitain sen suunnittelijoita jäi Ruotsiin ja perusti Husaberg Motor AB:n vuonna 1988. Husabergistä tuli virallinen merkki, kun pääjohtaja Thomas Gustavsson osallistui endurokilpailuun.


title: Husaberg

text: Husaberg-talli luotti varojen puutteen vuoksi täysin tekniikkaan, eikä heillä ollut varaa palkata ammattikuljettajia. Talli palkkasi sen aikaisia amatöörejä kuten: Joël Smets, Kent Karlsson, Anders Eriksson, Jaroslav Katrinak ja Peter Jansson


title: Husaberg

text: Vaikka menestys radalla olikin hyvä, sillä ei kuitenkaan voitu korvata heikkoa myyntimenekkiä. Husabergin osti itävaltalainen KTM vuonna 1995. Vaikka Husabergiä on valmistettu Mattighofenissa KTM:n tehtaalla Itävallassa vuodesta 2003, tallin päämaja sijaitsee yhä Ruotsissa.


title: Husaberg

text: Husabergin moottoripyörät sisältävät paljon KTM:n tekniikkaa ja jakavat monia osia KTM:n enduropyörien kanssa.


title: Husaberg

text: KTM:n tunnetun "Ready to Race" -sloganin se otti käyttöönsä Husabergilta, johon se sai oikeudet ostaessaan yhtiön.


title: Husaberg

text: Aikaisempien moottorien (1989-1997) tiedetään kärsineen vioista, jotka johtuivat öljypumpun korvaavasta jakoketjusta, joka vastasi koneen öljynkierrosta kuljettamalla mekaanisesti öljyä ympäri konetta ja nokkaa. Tämä ei taannut moottorille aina luotettavaa voitelua ja saattoi johtaa moottorivaurioihin. Laatu ja luotettavuus on kuitenkin kehittynyt nykypäivään mennessä, ja se on verrattavissa menestyneempiin valmistajiin.


title: Husaberg

text: Husabergin nykyiset moottorit on suunniteltu keveiksi ja tilaasäästäviksi, ja niille ominaista on eteenpäin kallistettu sylinteri ja kampikammion sijaitseminen vaihteiston yläpuolella muiden valmistajien tuottaessa lähinnä pystysylinterisiä moottoreita joiden kampiakseli on vaihteiston "edessä". Valmistajan mukaan moottorin omalaatuinen asetelma tekee pyörän käsittelemisestä helpompaa pyörivien voimien keskittyessä lähemmäksi pyörän painopistettä.


title: Husaberg

text: Husaberg on panostanut aiemmin pelkkiin nelitahtisiin, mutta vuonna 2011 se toi markkinoille 250cc sekä 300cc kaksitahtiset enduromallit, ja laajentaa mallistoaan vuonna 2012 myös pienemmällä 125cc enduropyörällä.


title: Husaberg

text:
Husaberg voitti FIM 500 cc Motocrossin maailmanmestaruuden belgialaisen Joël Smetsin kuljettamana vuosina 1995, 1997 ja 1998.
Husabergillä on hallussaan myös 6 enduron maailmanmestaruutta vuosina 1990, 1991 (2), 1995, 1996 ja 1998.


title: Husaberg

text: Ruotsin armeija käytti Husabergin moottoripyöriä Arméns Lejon -yksikössä.


title: Husaberg

text: Mallien nimet koostuvat kahdesta kirjaimesta: "F" niin kuin "Four-Stroke", ja "C" "Motocross", "E" kuten "Enduro", "X" viittaa "Cross-Country", tai "S" supermoto-malleille. Tunnusta seuraa kuutiotilavuuden ilmoittava numero ja viimeinen kirjain viittaa sähköstarttiin ('E') tai käynnistyspolkimeen ('C')


title: Husaberg

text: Husabergillä on tällä hetkellä valmistuksessa vain supermoto- ja enduropyöriä. Motocross- ja cross-country -pyörien valmistus on lopetettu.


title: Husaberg

text: Aikaisemmat mallit sisälsivät iskutilavuudeltaan seuraavia:


title: Husaberg

text:
Mallit ovat
Enduro:


title: Husaberg

text: Supermoto:6.11.2007 International Motorcycle Exhibitionissa Milanossa Husaberg paljasti täysin uudenlaisen suunnitellun FE 450 E malliin, joka ilmoitettiin malliksi 2009. Uutta ovat muovit ja moottorin uusi asento, jonka ansiosta painopiste on saatu matalaksi. Kaasutin on korvattu ruiskulla.


title: Rautsalo

text: Rautsalo on Heinolan kaupunginosa keskustasta noin neljä kilometriä kaakkoon. Kymijoen rannalla, Maitiaislahden suulla sijaitsevassa Rautsalossa sijaitsee Stora-Enson Heinolan Flutingtehdas ja kolme kerrostaloa. Maantieyhteyden lisäksi Rautsaloon on pistoraideyhteys Lahti–Heinola-radalta. Rata kulkee siltaa pitkin Maitiaislahden ylitse, josta on myös kevyen liikenteen yhteys läheisiin Sahanniemen ja Tommolan kaupunginosiin.


title: Seppo Polameri

text: Seppo Juhani Polameri (1. syyskuuta 1936 Helsinki – 17. tammikuuta 2017 Espoo) oli suomalainen kuvittaja, art director ja taidegraafikko.


title: Seppo Polameri

text: Polameri kuvitti yli 70 kirjaa, suunnitteli kirjojen kansia ja ulkoasuja, toimi aikakauslehtien, muun muassa Metsästys ja kalastus -lehden, taittajana ja art directorina mainostoimistossa. Hän maalasi 2008 peruskorjausten jälkeen avatun Luonnontieteellisen museon näyttelyiden taustamaalaukset. Vapaaksi taiteilijaksi hän ryhtyi 1979. Hänet tunnetaan erityisesti metsästys- ja kalastusaiheisista töistä. Hän kuvitti mm. Veikko Huovisen vuonna 1984 ilmestyneen romaanin "Puukansan tarina" sekä Jorma Ollikaisen vuonna 1985 ilmestyneen romaanin "Pieninkä".


title: Juhani Jänne

text: Erkki Juhani Jänne (16. lokakuuta 1941 Kotka – 16. toukokuuta 2008 Kuopio) oli Kuopion yliopiston professori.


title: Juhani Jänne

text: Kun bioteknologian opetus alkoi Kuopion yliopistossa syksyllä 1987, alan ensimmäiseen professorin virkaan kutsuttiin Juhani Jänne, joka toimi tuolloin Helsingin yliopiston vt. biokemian professorina. Hän toi ryhmineen Kuopioon huipputason geeniosaamista. Jänne toimi yliopistossa A. I. Virtanen -instituutin bioteknologian ja molekulaarisen lääketieteen laitoksen johtajana, jonka perustamisessa ja kehittämisessä hänellä oli myös merkittävä osa. Instituutin tutkimuskohteena olivat siirtogeeniset eläimet ja eläinbiotekniikka.


title: Juhani Jänne

text: Jänne yhdistetään usein 1993 syntyneeseen Huomen-vasikkaan, joka kuului muuntogeenisten tuotantoeläinten tutkimusohjelmaan.


title: Juhani Jänne

text: Jänteen veli on professori Olli Jänne.


title: Terttu Pajunen-Kivikäs

text: Terttu Pajunen-Kivikäs (27. marraskuuta 1898 Helsinki – 11. lokakuuta 1986) oli Jyväskylässä asunut suomalainen näyttelijä, lausuja, puheopettaja ja kirjailija. Hän kirjoitti myös nimimerkeillä "Terttu Pajunen" ja "Paprika". Hän oli käynyt Suomen Kansallisteatterin oppilaskoulun ja toiminut näyttelijän uran lisäksi myös ohjaajana, teatterinjohtajana ja oman lapsiteatterin vetäjänä.


title: Terttu Pajunen-Kivikäs

text: Pajunen-Kivikäs kirjoitti useita nuorisoromaaneja, joista tunnetuimpia on tytöille suunnattu "Tätien Anna-Mari" vuodelta 1946.


title: Raimo Ylinen

text: Raimo Antero Ylinen (s. 11. marraskuuta 1952 Kemi) on suomalainen Kuopiossa asuva toimituspäällikkö ja eräkirjailija.


title: Raimo Ylinen

text: Ylisen vanhemmat olivat koneteknikko Veikko Johannes Ylinen ja Salli Maria Heikura. Hän pääsi ylioppilaaksi Kuopion Lyseosta 1971 ja suoritti humanististen tieteiden kandidaatin tutkinnon Oulun yliopistossa 1974.


title: Eliel Wartiainen

text: Eliel Johannes Wartiainen (19. helmikuuta 1875 Kurkijoki – 5. lokakuuta 1973 Helsinki) oli suomalainen voimistelunopettaja, eräkirjailija ja Karjalan kulttuurin puolestapuhuja. Hän käytti myös nimimerkkiä "Sissonpoika".


title: Eliel Wartiainen

text: Eliel Wartiaisen vanhemmat olivat agronomi, virkatalontarkastaja August Wartiainen (1849–1893) ja Amanda Lampén (1850–1933). Elielin lapuudessa perhe muutti usein isän työpaikkojen perässä. Kurkijoen lisäksi perhe asui Jyväskylässä, Pieksämäellä, Helsingissä sekä Mustialassa.


title: Eliel Wartiainen

text: Oppikoulun Eliel Wartiainn kävi Helsingissä. Hän pääsi ylioppilaaksi 1895 Helsingin suomalaisesta normaalilyseosta ja suoritti voimistelunopettajatutkinnon Helsingin yliopistossa vuonna 1898.


title: Eliel Wartiainen

text: Valmistumisensa jälkeen Eliel Wartiainen toimi vuosina 1898–1900 voimistelunopettajana Kuopion lyseossa. Vuonna 1900 hän siirtyi voimistelun ja terveysopin lehtoriksi Sortavalan lyseoon, mitä tehtävää hän hoiti aina vuoteen 1940. Vuosina 1912–1932 hän toimi lyseossa myös matematiikan tuntiopettajana. Talvisodan jälkeen Wartiainen toimi Helsingin suomalaisen normaalilyseon voimistelun nuorempana lehtorina vuosina 1940–1945.


title: Eliel Wartiainen

text: Pian Sortavalaan muutettuaan Wartiainen liittyi Sortavalan Vapaapalokuntaan ja toimi sen päällikkönä vuosina 1901–1905. Hän oli myös mukana Kagaalin toiminnassa, joka pyrki vastustamaan venäläistämistoimia. Sisällisodan syttyessä Eliel Wartiainen liittyi Sortavalan suojeluskuntaan ja toimi sodan aikana Karjalan armeijan Sortavalan esikunnan päällikkönä vuonna 1918. Sortavalan suojeluskunnan päällikkönä hän oli vuosina 1918–1921.


title: Eliel Wartiainen

text: Sortavalassa Wartiaisella oli kunnallisia luottamustoimia ja hän oli vuosina 1929–1930 kaupunginvaltuuston jäsen. Talvisodan aikana hän toimi Sortavalan I alueen aluepäällikkönä.


title: Eliel Wartiainen

text: Eliel Wartiainen oli innokas laulumies. Jo opiskeluaikanaan hän oli aktiivisesti mukana Ylioppilaskunnan laulajien ja Muntra Musikanter -kuoron toiminnassa. Sortavalaan muutettuaan hän kuului sekä mieskuoroon että sekakuoroon. Hän oli merkittävä vaikuttaja Sortavalan Laulujuhlien järjestelyissä, kuuluen juhlien päätoimikuntaan ja toimien työvaliokunnan sihteerinä. Wartiaisen aikana Sortavalassa järjestettiin laulujuhlat vuosina 1906, 1926 ja 1935.


title: Eliel Wartiainen

text: Wartiainen tuli Karjalassa kuulisaksi erämiehenä ja erityisesti karhunkaatajana. Elämänsä aikana hän kaatoi kaikkiaan 15 aikuista karhua eräretkillään Laatokan ja Vienan Karjalassa sekä Aunuksessa. Eräretkillään ja Sortavalan laulujuhlilla hän tutustui myös Karjalan kulttuuriin, erityisesti runonlaulantaan ja loitsuihin. Hänestä tuli ahkera Karjalan kulttuurin puolestapuhuja ja kirjoitti useita Karjaan liittyviä teoksia. Wartiainen kuului myös Raja-Karjalan säätiön ja Kalevalaseuran perustajiin. Eliel Wartiaista onkin luonnehdittu sekä Karjalan Liitossa että Kalevalaseurassa "viimeiseki suureksi kareliaaniksi".


title: Eliel Wartiainen

text: Eliel Wartiainen meni vuonna 1905 naimisiin Karin Lindbergin (1887–1920) kanssa. Pariskunnalle syntyi kolme lasta: Veijo (1908), Eila (1910) ja ilmari (1913). Karinin kuoleman jälkeen Elien Wartiainen meni vuonna 1921 naimisiin Katri Moliisin (1893–1948) kanssa. Jäätyään jälleen leskeksi hän meni kolmannen kerran naimisiin vuonna 1953 Kerttu Olsosen (1896–1982) kanssa.


title: Pioneerimuseo

text: Pioneerimuseo on Suomen vanhin aselajimuseo. Museo aloitti toimintansa Korialla vuonna 1945 ja toimi Miehikkälässä vuosina 2007–2012. Vuonna 2012 museo siirtyi Hämeenlinnaan Tykistömuseon tiloihin, jossa aloitti vuoden 2013 alusta uusi yhdistetty Tykistömuseo, Pioneerimuseo ja Viestimuseo.


title: Pioneerimuseo

text: Pioneerimuseo on perustettu virallisesti vuonna 1945. Hakku-lehden toimittaja, everstiluutnantti Eero-Eetu Saarinen oli halunnut perustaa pioneeritoiminnalle oman museon jo vuonna 1929. Hän oli koonnut pienen kokoelman pioneerien esineistöä, jonka hän halusi saada esille. Hänen museohaaveensa eivät toteutuneet, ja talvisodan aikana suurin osa hänen kokoamastaan kokoelmasta katosi.


title: Pioneerimuseo

text: Elimäellä Korian varuskunnassa 12. toukokuuta 1945 museo lopulta aloitti toimintansa. Osittain lahjoituksina saatu näyttelyesineistö oli vuoteen 1965 asti esillä varuskunta-alueella vanhassa parakkirakennuksessa. Vuonna 1965 Elimäen kunta lahjoitti hirsirakennuksen museolle, joten museo pääsi vihdoin laajenemaan. Kuitenkin jo 1970-luvun alkupuolella nähtiin välttämättömänä saada sopivampi rakennus museon käyttöön. Uusi museorakennus rakennettiin talkoo- ja keräystyönä Kivimäkeen (Korian varuskunta-aluetta) kesällä 1974. Museon kehittämisestä ja huolehtimisesta vastuuseen tuli vuonna 1975 perustettu Pioneeriaselajin Liitto ry, joka edelleen vastaa museosta.


title: Pioneerimuseo

text: Sotahistorialliseksi erikoismuseoksi Puolustusministeriö nimitti Pioneerimuseon 24. maaliskuuta 1987. Kun vuonna 1994 Korialta siirtyi Kymen Pioneeripataljoona osaksi Karjalan Prikaatia Vekaranjärvelle, loppui myös museon toiminta Korialla. Museon esineistö pakattiin ja toimitettiin säilöön eri puolille. Suurin osa päätyi Kouvolaan ja tänä aikana tulipalo ja vandalismi veivät osan museon kokoelmasta.


title: Pioneerimuseo

text: Missään vaiheessa ei nähty sitä vaihtoehtoa, ettei museo aloittaisi toimintaansa uudelleen. Pioneeriaselajin Liitto ry etsi sopivaa yhteistyökumppania museon rakentamiseen ja uudelleen avaamiseen. Kouvolan kaupunki oli vuosituhannen vaihdetta lähestyessä kiinnostunut asiasta, mutta hanke ei lopulta päässyt käyntiin.


title: Pioneerimuseo

text: 2000-luvulle saavuttaessa Pioneeriaselajin Liitto ry ja Miehikkälän kunta päättivät yhteistyöstä. Miehikkälässä jo toimivan Salpalinjamuseon ja Virolahden bunkkerimuseon rinnalle Pioneerimuseo oli hyvä täydennys. Sotien aikana rakennettu Salpalinjahan on pioneerien suunnittelemaa ja osittain rakentamaa.


title: Pioneerimuseo

text: Vuonna 2003 alkoi EU-rahoitteinen Pioneerimuseon käynnistämishanke, jonka tavoitteena oli saada pystyyn toimiva Pioneerimuseo Miehikkälään vuodeksi 2007. Vuonna 2006 nähtiin jo ensimmäinen nayttelyvaihe Miehikkälän keskustassa, ja varsinainen uusi museo (näyttelyvaihe 2) avasi ovensa 30. kesäkuuta 2007. Miehikkälässä Pioneerimuseon toimisto sijaitsi osoitteessa Keskustie 7, 49700 Miehikkälä ja näyttelytilat osoitteessa Keskustie 21, 49700 Miehikkälä.


title: Pioneerimuseo

text: Miehikkälän Pioneerimuseo erosi Korian aikaisesta museosta hyvin paljon. Suurin ero oli siinä, että Korialla ollessaan museo oli pelkästään pysyvä näyttely eikä täyttänyt nykyisiä museolle asetettuja ehtoja. Miehikkälän Pioneerimuseo tarjosi pysyvän ja vaihtuvan näyttelyn lisäksi opetus-, tutkimus-, tallennus- ja julkaisutoimintaa. Sen kokoelmissa on esimerkiksi sotavarusteita, valokuvia, piirroksia, lehtiä ja asiakirjoja. Koska museolla on sotahistoriallisen erikoismuseon status, on se velvollinen tallentamaan, tutkimaan, julkaisemaan ja asettamaan näytteille aselajin kulttuuriperintöä.


title: Pioneerimuseo

text: Museo esitteli pioneeri- ja suojelutoimintaa 1900-luvun alkupuolelta aina nykypäivään asti. Museon ympärivuotisessa näyttelyssä oli raskaan ja kevyen kaluston lisäksi esillä esimerkiksi työvälineitä ja miinoja. Koska suojelutoimiala on siirretty pioneeriaselajille, on pioneerimuseossa myös suojelualaan liittyvää aineistoa.


title: Pioneerimuseo

text: Museon ulkonäyttelyyn kuuluivat muun muassa siltapanssarivaunu MTU-20, ponttonikalusto 73 KrAZ-255B-kuorma-auton päällä, taistelupanssarivaunu T-72 miina-auroilla ja magneettisella raivaimella varustettuna, maapora-auto Chervolet m/44 sekä Sturmgeschutz III G.


title: Pioneerimuseo

text: Näyttelyt siirtyivät 1.1.2013 Hämeenlinnaan osaksi perustettua Museo Militariaa eli Tykistö-, pioneeri- ja viestimuseota. Museotoimintaa ohjaa Suomen Tykistö-, Pioneeri- ja Viestimuseoyhdistys ry.


title: Lachesis

text: Lachesis voi tarkoittaa seuraavia asioita:


title: Eurovision laulukilpailu 2009

text: Eurovision laulukilpailu 2009 oli järjestyksessään 54. Eurovision laulukilpailu. Se järjestettiin Venäjän pääkaupungissa Moskovassa 12.–16. toukokuuta 2009 maan voitettua Belgradissa 24. toukokuuta 2008 järjestetyn vuoden 2008 Eurovision laulukilpailun. Norjan Alexander Rybak voitti kilpailun kappaleellaan ”Fairytale” Eurovision laulukilpailujen historian suurimmalla pistemäärällä 387. Kyseessä oli koko euroviisuhistorian ensimmäinen yli 300 pistettä saanut kappale.


title: Eurovision laulukilpailu 2009

text: Georgia ilmoitti elokuussa 2008, että se jää pois laulukilpailusta Etelä-Ossetian sodan vuoksi. Myöhemmin maa päätti sittenkin osallistua kilpailuun, koska Georgia voitti Lasten Eurovision laulukilpailussa ja sai Venäjältä 12 pistettä. Maa valitsi ehdokkaakseen Stefane & 3G:n esittämän kappaleen ”We Don’t Wanna Put In”. Euroopan yleisradiounioni tulkitsi laulun sanat poliittisiksi, mikä on vastoin Eurovision laulukilpailun sääntöjä. Esityskappale hylättiin ja Georgiaa pyydettiin joko kirjoittamaan uudet sanat tai lähettämään kokonaan uusi kappale. Maa kieltäytyi ja vetäytyi vuoden 2009 laulukilpailusta.


title: Eurovision laulukilpailu 2009

text: Säännöt muuttuivat siten, että finaalin tuloksen ratkaisi kunkin osallistujamaan puhelinäänestyksen ja viiden hengen asiantuntijaraadin yhteistulos, josta kumpikin osapuoli vaikutti 50 prosenttia.. Asiantuntijaraatien tuli koostua musiikin ammattilaisista sekä edustaa tasaisesti eri ikäluokkia ja molempia sukupuolia. Muutoksen toivottiin vähentävän naapurimaiden suosimista sekä siirtolaisten äänien suuntautumista vanhaan kotimaahan. Sen sijaan semifinaalissa noudatettiin edellisvuoden käytäntöä, jossa yhdeksän jatkoonpääsijää valittiin puhelinäänestyksellä ja kymmenennen jatkoonpääsijän päätti kansallisten asiantuntijaraatien yhteistulos. Sääntömuutoksesta huolimatta itse pistejärjestelmä pysyi samana; jokainen maa antoi pisteitä (1–8, 10 ja 12) mielestään kymmenelle parhaalle esitykselle (jotka nyt sijoittuivat kunkin maan puhelin- ja raatiäänten yhteistuloksessa kärkikymmenikköön).


title: Eurovision laulukilpailu 2009

text: Suomen asiantuntijaraadin muodostivat Ylen populaarimusiikin osaamiskeskuksen päällikkö Pekka Laine (puheenjohtaja), Teoston Satu Mättö, artisti Chisu, Sibelius-Akatemian opiskelija Sofia Tarkkanen ja Yle Vision kehityspäällikkö Jukka Haarma.


title: Eurovision laulukilpailu 2009

text: Jako tapahtui perjantaina 30. tammikuuta 2009. Mukana ei ole automaattisia finalistimaita.


title: Eurovision laulukilpailu 2009

text: Suomea Eurovision laulukilpailussa edusti elektronista tanssimusiikkia esittävä Waldo's People kappaleellaan ”Lose Control”. Tämän vuoden myötä Suomi oli jo neljännen kerran mukana finaalissa. Suomella uskottiin olevan hyvät mahdollisuudet pärjätä erityisesti finaalissa, sillä esimerkiksi illan loppupuolella sijainnutta esiintymisnumeroa pidettiin yhtenä koko kilpailun parhaista. Menestys jäi kuitenkin odotettua huonommaksi, sillä Suomi sijoittui finaalissa lopulta viimeiseksi 22 pisteellä. Suurimpana syynä laihahkoon menestykseen pidetään yleisesti harjoitusvideon, jonka perusteella tuomaristo antoi pisteensä finaalissa, epäonnistumista. Toisaalta Suomi sijoittui jo semifinaalissa huonosti ja pääsikin jatkoon vain tuomariäänien avulla.


title: Eurovision laulukilpailu 2009

text: Vaikka Suomi sijoittuikin viimeiseksi finaalissa, moni muu maa jäi semifinaalivaiheessa vielä Suomen taakse. Siksi jotkin väitteet uudesta jumbosijasta ovat virheellisiä. Lisäksi Suomi sijoittui muun muassa vuosina 2004 ja 2005 vielä huonommin, sillä silloin Suomen edustajat eivät päässeet edes finaaliin asti.


title: Eurovision laulukilpailu 2009

text: Puhelinäänestyspisteet


title: Eurovision laulukilpailu 2009

text: Raatipisteet


title: Eurovision laulukilpailu 2009

text: Yhteispisteet


title: Eurovision laulukilpailu 2009

text: "Pelkillä puhelinäänillä Suomi olisi sijoittunut 22. sijalle 30 pisteellä."


title: Eurovision laulukilpailu 2009

text: "Pelkillä raatien antamilla pisteillä Suomi olisi sijoittunut 24. sijalle 12 pisteellä."


title: Eurovision laulukilpailu 2009

text: "Yhteispisteillä Suomi jäi 25. eli viimeiselle sijalle 22 pisteellä."


title: Eurovision laulukilpailu 2009

text: Espanja, joka äänesti toisessa semifinaalissa, ei näyttänyt semifinaalia suorana lähetyksenä, mikä vaaditaan kaikilta osallistujamailta. Semifinaali lähetettiin Espanjassa tunnin myöhässä, ja äänestämisessä käytettiin raadin antamia ääniä. Viivästymisen syynä oli Madrid Open -tennisturnaus. Koska Espanjan yleisradioyhtiö RTVE rikkoi sääntöä, on tästä luvassa heille sakkoja.


title: Eurovision laulukilpailu 2009

text: Azerbaidžanissa 43 Armeniaa äänestänyttä ihmistä joutuivat perustelemaan, miksi äänestivät heidän naapurimaatansa Armeniaa. Tästä Azerbaidžaniin on tulossa sakkoja. Azerbaidžan ja Armenia ovat olleet jo riidoissa yli kymmenen vuoden ajan.


title: Eurovision laulukilpailu 2009

text: Suomen edustaja Waldo’s People aiheutti pienen kohun, sillä heidän viisukappaleen ”Lose Controlin” epäiltiin olevan plagiaatti Nik Kershawin kappaleesta ”Wouldn’t It Be Good”.


title: Rob Kidd

text: Rob Kidd on kollektiivinen salanimi, jonka nimissä on kirjoitettu useita "Pirates of the Caribbean" -elokuvien maailmaan pohjautuvia lapsille ja nuorille suunnattuja merirosvoseikkailuja. Ensimmäisessä 13-osaisessa sarjassa päähenkilönä on teini-ikäinen Jack Sparrow. Sittemmin samalla kirjailijanimellä on kirjoittanut Tui T. Sutherland, jonka sarja "Legends of the Brethren Court" kuvaa hieman vanhempaa Jack Sparrow’ta niihin aikoihin, kun hänestä tuli "Mustan helmen" kapteeni.


title: Vuosikello

text: Vuosikello on vuoden kuluessa tapahtuvien toimintojen aikataulu, joka voidaan esittää sanallisesti tai graafisena kuvauksena. Vuosikellojärjestelmää käytetään yritysten ja julkisten yhteisöjen hallinnossa ja hyvin paljon myös koulumaailmassa. Sen avulla nähdään pitemmän aikajakson tapahtumat kokonaisuutena, ja sitä voidaan vuoden aikana jatkuvasti tarkentaa.


title: The Fool Circle

text:
The Fool Circle on Nazareth-yhtyeen albumi vuodelta 1981. Se nauhoitettiin George Martinin omistamalla AIR-studiolla Karibian Montserrat-saarella ja tuottajana toimi edellisen levyn tapaan Jeff "Skunk" Baxter. Yhtyeen jäsenten mukaan monet sen hetken maailmanpoliittiset tilanteet vaikuttivat albumin lyriikoihin. Musiikillisesti albumi edustaa edellisen albumin tyylistä kaupallisempaa suuntausta. "Cocaine" on nauhoitettu livenä 25. toukokuuta 1980 Michiganissa.
sekä:


title: Savonlinnasali

text: Savonlinnasali on vuonna 2002 valmistunut kokous- ja konserttitalo Savonlinnan keskustassa. Savonlinnasali Oy:n osakkaita ovat Savonlinnan kaupunki ja Savonlinnan oopperajuhlat. Savonlinnasalissa järjestetään hyvin monenlaisia yleisötapahtumia sekä yritys- ja yksityistilaisuuksia. Tapahtumatalo toimii aktiivisesti yhteistyössä myös Savonlinnan Oopperajuhlien kanssa.


title: Savonlinnasali

text: Savonlinnasali sijaitsee Savonlinnan keskustassa, Kasinosaarella. Yhdessä viereisten Sulosaaren ja Verkkosaaren kanssa tämä kolmen saaren ryhmä tunnetaan Onnellisten saarina. Hopealahden yli Kauppatorilta Kasinosaarelle johtaa kävelysilta. Savonlinnasalilta on matkaa junaseisakkeelle 250 m, linja-autoasemalle 1 km ja lentokentälle 13 km.


title: Savonlinnasali

text: Savonlinna tunnetaan perinteikkäänä kylpyläkaupunkina. Olavin Kylpylaitos goottilaistyylisine torneineen ja Kasino ulkoterasseineen valmistuivat kaupungin keskellä sijaitsevalle Kasinosaarelle vuonna 1896. Kasinoa laajennettiin vuonna 1898, jolloin sen rinnalle nousi 500-paikkainen juhlasali. Tulipalo kuitenkin tuhosi juhlasalin täysin vuonna 1928. Palolta säästynyt Kasino jatkoi toimintaansa kylpylävieraiden ja paikkakuntalaisten kohtaamispaikkana. Keväällä 2001 tehtiin päätös uuden salin rakentamisesta ja Savonlinnasali avattiin yleisölle heinäkuussa 2002. Wanha Kasino korjattiin perusteellisesti, ja se palvelee nykyisin tilausravintolana ja lämpiötilana konserttien yhteydessä.


title: Savonlinnasali

text: Savonlinnasalin pääsali on 800-paikkainen konsertti- ja kokoustila. Lisäksi palvelevia tiloja ovat Onnellisten Ateljee, taiteilijalämpiönäkin toimiva Kabinetti Diiva, VIP-tila Kabinetti Aino sekä lämpiöravintola Wanha Kasino. Vuonna 1896 toimintansa aloittanut Wanha Kasino on Johan Jacob Ahrenbergin suunnittelema.


title: Savonlinnasali

text:
Savonlinnasalin on suunnitellut Arkkitehtuuritoimisto Riitta ja Kari Ojala ja kiitellyn akustiikan suunnittelusta vastasi Insinööritoimisto Heikki Helimäki Oy.
Pääsali on rakennettu kenkälaatikkomuotoon (40 m x 20 m x 14 m). Ensimmäiset 10 penkkiriviä (alapermanto) ovat siirreltävissä ja orkesterinostimen ansiosta orkesteri tai muut musiikkiryhmät voivat esiintyä kolmessa eri tasossa (orkesterimontussa, lattia- tai lavatasolla). Salin jälkikaiunta-aika on 1,8 sekuntia. Puhetilaisuuksissa jälkikaiunta-aika supistetaan 1,2 sekuntiin akustisten verhojen avulla, jotka sijaitsevat seinien yläosassa. Akustiset “pilvet” esiintymislavan yläpuolella heijastavat äänet takaisin esiintyjille. Pääsalista löytyy myös moderni kokous- sekä konserttitekniikka.


title: Savonlinnasali

text: Saimaa Summit on yritys- ja yhteiskuntaelämän keskeisiin kysymyksiin suuntautuva foorumi. Sen järjestäjänä toimii Savonlinnasali Oy osakkaineen ja yhteistyökumppaneineen. Ensimmäiset foorumit järjestettiin heinäkuussa 2009, jolloin teemoja oli kolme: Media & Yhteiskunta, Ympäristö & Teknologia sekä Elämys & Talous. Heinäkuussa 2010 järjestetään kaksi foorumia, jotka ovat: Venäjä nyt- yritysseminaari sekä Taloutemme tulevaisuus. Saimaa Summit foorumit järjestetään kokous -ja konserttitalo Savonlinnasalissa.


title: Kuumala

text: Kuumala on kylä Länsi-Halikossa Hajalan taajamassa. Se sijaitsee aivan rantaradan tuntumassa, ja muodostuu nykyään Kuumalan maatilasta sekä muutamasta omakotitalosta. Kylä sijaitsee metsäisen mäen itärinteellä, ja kyläalueen maasto laskee tasaisena itään Lokkilanjoen laaksoon.


title: Kuumala

text: Kuumala edustaa Halikon vanhinta pysyvää asutuskantaa. Kylä on asutettu viimeistään 1200-luvun aikana, joskin kirjalliset lähteet kylästä alkavat vasta 1500-luvulla. Kuninkaantie on toiminut alusta alkaen kylän pohjoisrajana, ja sen varrelle on kehittynyt ajan saatossa asutusta. Kylän myöhäisempi asutus on syntynyt Hajalan osuuskaupan vastaisen Kuumalantien varrelle.


title: Kuumala

text: Kuumalan itäosissa on ollut paljon lähteitä, jotka synnyttivät ennen Lokkilanjokeen laskevan puron. Purossa on ollut kaksi myllyä, mutta nykyään puro ja myllyt ovat hävinneet ja alue on kynnetty miltei Lokkilanjokeen saakka.


title: Carl-Benz-Stadion

text: Carl-Benz-Stadion on stadioni Mannheimissa Saksassa, joka on valmistunut vuonna 1994. Stadionia käytetään pääasiallisesti jalkapallo-otteluiden pelaamiseen ja se on SV Waldhof Mannheimin kotikenttä. Stadionin katsojakapasiteetti on 26 022 katsojaa.


title: Carl-Benz-Stadion

text: Bundesliigajoukkue 1899 Hoffenheim pelaa stadionilla kotiottelunsa tammikuuhun 2009 saakka, jolloin seuran oman uuden stadionin on määrä valmistua.


title: Rhein-Neckar-Arena

text: Rhein-Neckar-Arena on stadion lähellä Sinsheimia Baden-Württembergissä. Stadion avattiin 24. tammikuuta 2009. Stadionia tullaan pääasiallisesti käyttämään jalkapallo-otteluiden pelaamiseen, ja se on TSG 1899 Hoffenheimin kotikenttä. Stadionin katsojakapasiteetti on 30 164 katsojaa.


title: Andy Priaulx

text: Andy Priaulx (s. 8. elokuuta 1974 Guernsey) on brittiläinen autourheilija. Hän on European Touring Car Championshipin mestari ja World Touring Car Championshipin kolminkertainen mestari. Uransa alkuvaiheilla Priaulx kilpaili yksipaikkaisissa, mutta suurta menestystä hän on saavuttanut vakioautosarjoissa.


title: Andy Priaulx

text: Priaulx oli kaudella 2005 Formula 1 -talli Williamsin testikuljettaja.


title: Andy Priaulx

text: Priaulx aloitti uransa kahdeksanvanhana kartingissa. Pikaisen kilpavenekokeilun jälkeen hän alkoi teini-ikäisenä kilpailla mäennousukilpailuissa. Hän voitti mäennousussa Britannian mestaruuden vuonna 1995.


title: Andy Priaulx

text: Tämän jälkeen Briaulx siirtyi rata-autoiluun. Hän ajoi Britannian Formula 3:ssa ja Britannian Formula Renault'ssa ja siirtyi niiden jälkeen Renault Spider -sarjaan, jossa hän voitti vuonna 1999 mestaruuden. Hänen uransa otti kuitenkin takapakkia, ja Priaulx palasi F3:een vuosiksi 2000–2001. Hän menestyi F3:ssa jonkin verran, mutta oltuaan kauden 2001 loppupisteissä kuudes, vaikka saavuttikin kaksi voittoa, hän ei kyennyt etenemään yksipaikkaisten sarjoissa eteenpäin.


title: Andy Priaulx

text: Priaulx siirtyi kaudeksi 2001 Britannian vakioautosarjaan, British Touring Car Championshipiin eli BTCC:hen. Kaudella 2001 hän osallistui vain kahteen kilpailuun, mutta lähti molempiin paalupaikalta ja ajoi toisessa palkintosijalle. Kaudella 2002 hän ajoi BTCC:ssä Hondalla. Tuloksena oli yksi voitto, neljä paalupaikkaa ja viides sija loppupisteissä.


title: Andy Priaulx

text: BTCC:stä Priaulx siirtyi kaudeksi 2003 European Touring Car Championshipiin eli ETCC:hen. Hän ylsi RBM Team -tallin BMW:llä kolmeen voittoon ja sijoittui kolmanneksi loppupisteissä. Kaudella 2004 Priaulx jatkoi samassa tallissa. Tällä kertaa hän voitti kauden 20 kilpailusta viisi ja ajoi sarjan mestariksi.


title: Andy Priaulx

text: Priaulx on ajanut vuodesta 2005 lähtien World Touring Car Championship -sarjassa eli WTCC:ssä. Priaulx jatkoi kaudella 2005 siitä, mihin edellisellä kaudella ETCC:ssä jäi: hän voitti mestaruuden, vaikka voitti vain yhden kilpailun. Menestys sai jatkoa vielä 2006 ja 2007, sillä hän vei mestaruuden myös silloin.


title: Paimoinen

text: Paimoinen on kylä Halikon länsiosissa Hajalan taajamassa. Kylä sijaitsee Kuumalan eteläpuolella metsäisen mäen etelärinteellä. Paimoisen kyläalueen länsiosa on korkeaa mäkeä, joka laskee tasaisesti peltomaisemassa koilliseen Lokkilanjoen laaksoon.


title: Paimoinen

text: Paimoinen lienee perustettu jo varhaiskeskiajalla, sillä se on kuulunut ns. suomalaisen vero-oikeuden piiriin. Kylän rakenne on edelleen varsin yhtenäinen mäen etelälaidalla ja kylän pellot sijaitsevat mäen ja Lokkilanjoen välisellä alueella. Paimoisen kantatila ja sen entiset torpat ovat varsin alkuperäisessä asussaan. Entinen Hajalan puhelinkeskus sijaitsi Paimoisessa.


title: Dada Kondke

text: Dada Kondke (oik. Krishna Kondke, 8. elokuuta 1932 – 14. maaliskuuta 1998) oli intialainen näyttelijä ja elokuvaohjaaja. Hän oli marathielokuvan näkyvimpiä hahmoja.


title: Dada Kondke

text: Ura jäi kesken Kondken kuollessa sydänkohtaukseen 65-vuotiaana.


title: Juha Partanen

text: Juha Pekka ”Partsu” Partanen (s. 6. marraskuuta 1956 Helsinki) on suomalainen media-alan moniottelija. Hän on toiminut toimittajana MTV3:n uutisissa, päällikkötehtävissä Uudessa Suomessa ja Iltalehdessä sekä Ylioppilaslehden, Moottorin ja Pääkaupunkiseudun Talousuutisten päätoimittajana. Vuosituhannen alussa Partanen pyöritti omaa asiakaslehtiyritystään Mediakasvo Oy:tä, joka toimii kirjojen ja lehtien kustantajana. Sen jälkeen hän toimi autovaraosabisneksessä toimivan Atoy Oy:n markkinointijohtajana. Nykyisin Partanen työskentelee yrittäjänä.


title: Juha Partanen

text: Juha Partanen on myös kirjoittanut muistelmateoksen "Cyrano ja hullu koira" nuoruudenystävästään muusikko-radiotoimittaja Gösta Sundqvistista. Hän on soittanut bassokitaraa Göstan yhtyeissä, ei kuitenkaan enää Leevi and the Leavingsissa. Sen sijaan kaikkien aikojen ensimmäinen yhtyeestä kertova juttu Iltalehteen 1978 on hänen kirjoittamansa, samoin ensimmäisiin singleihin ja ensimmäiselle albumille "Suuteleminen kielletty" hän kuvasi kansikuvia.


title: Juha Partanen

text: Partanen on asunut suurimman osan elämästään Espoon Haukilahdessa. Hän on valmistunut valtiotieteen kandidaatiksi vuonna 2005 Helsingin yliopistosta. Partanen on naimisissa, lapsia nyt jo aikuisikäiset poika ja tytär.


title: Bud Daley

text: Leavitt Leo "Bud" Daley (s. 7. lokakuuta 1932) on yhdysvaltalainen baseballpelaaja. Hän oli Major League -tason syöttäjänä vuosina 1955–1964.


title: Bud Daley

text: Kaliforniassa syntyneen Daleyn ammattilaisseuroina olivat Cleveland Indians, Kansas City Athletics ja New York Yankees. Hän pelasi tähdistöotteluissa vuosina 1959 ja 1960.


title: Tam Dalyell

text: Sir Thomas ”Tam” Dalyell, the Binnsin 11. baronetti (9. elokuuta 1932 – 26. tammikuuta 2017) oli brittiläinen Labour-puolueen poliitikko. Hän varttui Skotlannissa ja hankki opettajan koulutuksen.


title: Tam Dalyell

text: Dalyell istui parlamentin jäsenenä vuosina 1962–2005 ja toimi Edinburghin yliopiston rehtorina vuosina 2003–2006.


title: Tam Dalyell

text: Dalyell kirjoitti aktiivisesti lehtiin, muun muassa kolumneja "New Scientistiin" 1960-luvulta. Hän julkaisi myös useita kirjoja.


title: Mike Mollo

text: Mike Mollo (s. 11. helmikuuta 1980 Oak Lawn Illinois) on yhdysvaltalainen raskaansarjan nyrkkeilijä.


title: Mike Mollo

text: Mike Mollo syntyi työväenluokkalaiseen perheeseen, joka oli muuttanut Italiasta Yhdysvaltoihin Chicagon esikaupunkiin. Nuorena Mollo joutui usein tappeluihin kaduilla. Hänen kykynsä huomioitiin myös paikallisella nyrkkeilyklubilla. Hän oli fyysisesti sopiva nyrkkeilijäksi; hän painoi 230 paunaa eli 105 kilogrammaa jo 14-vuotiaana.


title: Mike Mollo

text: Mollon amatööriura oli lyhyt. Hän siirtyi nopeasti ammattilaiseksi ja debytoi 25. kesäkuuta 2000. Ottelussa hän voitti pistein Terry Coffinin Illionosin Elginissä. Neljä seuraavaa vuotta Mollo otteli tasaisesti voittaen tuntemattomia vastustajiaan.


title: Mike Mollo

text: Huhtikuussa 2006 Mollo allekirjoitti sopimuksen Don Kingin kanssa tarkoituksenaan päästä suurempiin otteluihin. Mollo myös pääsi yksityisvalmennukseen veteraani Al Bobannin kanssa.


title: Mike Mollo

text: Mollosta tuli Chicagossa nopeasti suosittu hänen aggressiivisen ottelutyylinsä johdosta. Marraskuun 4. päivänä vuonna 2005 hän voitti Latinalaisen Amerikan raskaansarjan tittelin loppuunmyydyssä nyrkkeilyottelussa.


title: Mike Mollo

text: Mollo ja hänen johtoryhmänsä pyrkivät tämän jälkeen hankkimaan isompia vastustajia. Mollo otteli DaVarryl Williamssonin kanssa, mutta hävisi ottelun kuitenkin neljännessä erässä. Mollo sanoi ottelun jälkeen, että hän halusi ottaa askelen eteenpäin urallaan, ja tietää, miten hyvin hän pärjäisi veteraani-iskijöitä vastaan. Hänen mielestään ottelu oli lopetettu ennenaikaisesti.


title: Mike Mollo

text: Mollo palasi kehään Chicagossa 25. elokuuta 2006, ja voitti vaivattomasti Willie Walkerin ensimmäisessä erässä. Kamppailun myötä Mollo osoitti, että hänen kykynsä olivat ennallaan. Hän tunsi olonsa niin varmaksi, että uskoi pärjäävänsä raskaassasarjassa hyvin. Lokakuun 6. päivänä vuonna 2006 Mollo voitti Kevin McBriden toisessa erässä teknisellä tyrmäyksellä. McBride tunnetaan parhaiten samana vuonna käymästään ottelustaan Mike Tysonin kanssa.


title: Mike Mollo

text: 19. tammikuuta 2008 Mollo otteli puolalaisen Andrzej Gołotan kanssa, mutta hävisi tuomarien yksimielisellä päätöksellä.


title: Mike Mollo

text: Mollo palasi kehään 07.11.2008 kohdaten Jameel McClinen. Mollo hävisi kamppailun tuomariäänin täysien erien jälkeen.


title: Mike Mollo

text: Vietettyään yli vuoden poissa kehästä Mollo palasi vuoden 2010 maaliskuussa nyrkkeilykehään voittaen Billy Zumbrunin tuomariäänin kahdeksaneräisen ottelun päätteeksi.


title: Ivor Danvers

text: Ivor Danvers (s. 14. kesäkuuta 1932) on brittiläinen näyttelijä. Hänet muistetaan parhaiten Gerald Urquhartin roolista BBC:n draamasarjassa "Howards' Way" (1985–1990). Howards Wayn lisäksi Danvers on esiintynyt televisiosarjoissa "Z-Cars", "Softly, Softly", "The Troubleshooters", "Juliet Bravo", "Tenko", "Minder", "Terry and June" and "Keeping Up Appearances".


title: Kopio Niini

text: Kopio Niini on vuonna 1957 Helsingissä perustettu tulostus- ja painotalo.


title: Kopio Niini

text: Yrityksen toiminta alkoi 15. helmikuuta 1957 Helsingissä Valokopiolaitos V. Niini -nimellä. Yrityksen perustivat Veikko ja Eila Niini. Rakennusteollisuuden alalla toimivat arkkitehdit, insinöörit, rakennuttajat ja pientalorakentajat olivat aluksi yrityksen tärkeintä asiakaskuntaa. Viisikymmenluvulla piirustuskopiointi tapahtui perinteisellä ammoniakkikehitteisellä kopiointimenetelmällä.


title: Kopio Niini

text: Vuonna 1998 yrityksen toimintaa laajennettiin Viroon. Kopio Niinin osakkuusyritys Koopia Niini & Rauam palvelee Tallinnassa kahdessa toimipaikassa, jotka työllistävät yhteensä yli 20 henkeä.


title: Kopio Niini

text: Kopio Niini on vuonna 1957 perustettu perheyritys, joka lukeutuu tänä päivänä Suomen suurimpiin kopio- ja painopalveluiden tuottajiin. Suomen toimintojen lisäksi yhtiöllä on Viron alueella toimiva osakkuusyritys Koopia Niini & Rauam OÜ. Yrityksen


title: Kopio Niini

text: liikevaihto on noin 10 milj. euroa ja henkilökuntaa noin 130.


title: Vicoba

text: Vicoba (, , toisinaan myös ViCoBa tai Vikoba), on jäsentensä omistama, pankkitoimintaa ylläpitävä mikrolaina- ja talletusjärjestelmä. Lainoja myönnetään ainoastaan osakkaille. Malli on alun perin kehitetty Nigerissä 1990-luvun puolivälissä, josta se levisi 2000-luvun alussa Tansaniaan, ja nimettiin Vicobaksi. Malli on yleistynyt Tansanian maaseutukylissä valtion tuella.


title: Vicoba

text: Vicoban etuna on se, että se on lähellä asiakkaitaan. Maaseudun kylissä ei ole suurien pankkien toimipisteitä, ja niiden kulkuyhteydet ovat huonoja, joten tämä on suuri etu. Vicoban jäsenet päättävät itse luottojen koron, joka on yleensä lähellä tavanomaista korkotasoa. Pankki voi myös myöntää korotonta lainaa hädänalaiselle jäsenelleen, esimerkiksi lääkkeitä varten.


title: Vicoba

text: Vicoban jäsenet voivat ostaa pankin osuuksia ja lainata rahaa mikäli heidän hakemuksensa hyväksytään. Vicobat antavat myös koulutusta taloudenhoitoa ja yritystoimintaa koskevissa asioissa. Pääoma kootaan osakkailta, ja yksi osuus voi olla esimerkiksi 500 Tansanian šillinkiä.


title: Vicoba

text: Tansaniassa Vicobat rinnastetaan lainsäädännössä osuuskuntiin, ja niiden toimintaa säätelee maan osuuskuntalaki. Osa Tansanian Vicobista onkin virallisia, rekisteröityjä osuuskuntia, ja maan pyrkimyksenä on ollut edistää Vicobien rekisteröitymistä.


title: Tihisenniemi

text: Tihisenniemi on Kajaanissa Kajaaninjoen alajuoksulla sijaitseva niemi. Tihisenniemen teollisuusalueelle perustettiin keväällä 1907 Kajaanin Puutavara Osakeyhtiön saha, josta sadan vuoden aikana on kehittynyt UPM-Kymmene Oyj:n Kajaanin tehtaat (aikaisemmin Kajaani Oy ja Yhtyneet Paperitehtaat Oy Kajaani) Tihisenniemellä tarkoitettiin ennen pelkästään sen nimistä niemeä Peurapäänlahden rannalla. Peurapäänlahti täytettiin sittemmin osaksi teollisuusaluetta ja nykyään Tihisenniemellä ymmärretään koko UPM-Kymmene Oyj:n Kajaanin tehdasaluetta.


title: Tihisenniemi

text: Alueesta on vuoden 2009 alusta saakka käytetty markkinointinimeä Renforsin Ranta. Nimi perustuu kajaanilaiseen uistintehtailija Herman Renforsiin.


title: Tihisenniemi

text: Tihisenniemellä on sijainnut seuraavia teollisuuslaitoksia:


title: Tracey Childs

text: Tracey Childs (s. 30. toukokuuta 1963) on brittiläinen näyttelijä. Hänet muistetaan ennen kaikkea Lynne Howardin roolista BBC:n draamasarjassa "Howards' Way" (1985–1990).


title: Tracey Childs

text: Childs on jatkanut televisiouraansa aina 2000-luvulle muun muassa roolillaan sarjassa "Naapureita ja ystäviä" ("Born and Bred"). Hän erosi vuonna 1998 puolisostaan, näyttelijäkollega Tony Anholtista.


title: Tony Anholt

text: Tony Anholt (19. tammikuuta 1941 – 26. heinäkuuta 2002) oli brittiläinen näyttelijä. Hän esiintyi muun muassa BBC:n draamasarjassa "Howards' Way" (1985–1990).


title: Tony Anholt

text: Anholt syntyi Singaporessa. Hän oli vuosina 1964–1986 naimisissa ensimmäisen puolisonsa, Sheilan kanssa; näyttelijä Christien Anholt on heidän lapsensa. Toisessa avioliitossaan Anholt oli vuosina 1990–1998 näyttelijäkollegansa Tracey Childsin kanssa.


title: Tony Anholt

text: Anholt kuoli aivokasvaimeen Lontoossa ollessaan 61-vuotias.


title: Christien Anholt

text: Christien Alexis Anholt (s. 25. helmikuuta 1971) on brittiläinen näyttelijä, joka tunnetaan ennen kaikkea Nigel Baileyn roolista televisiosarjassa "Aarteenmetsästäjä". Hän on Tony Anholtin poika.


title: Athletic World

text: Athletic World () on Bandain vuonna julkaisema urheilupeli Nintendo Entertainment System -pelikonsolille.


title: Athletic World

text: Pelin tarkoituksena on ohjata pelissä esiintyvää juoksijaa juoksuradalla. Pelaamiseen tarvitaan Family Fun Fitness (PowerPad) -peliohjain. Suomessa peliä myytiin aikoinaan samassa paketissa peliohjaimen kanssa.


title: Athletic World

text: Peli tuli tunnetuksi myös Spede Pasasen "Speden Spelit" -televisio-ohjelmasta, jossa kyseisestä peliä pelattiin.


title: Lindy Booth

text: Lindy Booth (s. 2. huhtikuuta 1979) on kanadalainen näyttelijä. Hänellä on ollut rooli muun muassa televisiosarjassa "Aarteenmetsästäjä".


title: Lindy Booth

text: Booth syntyi Oakvillessa, Ontariossa, jossa hän myös valmistui high schoolista. Hän ei ole rajoittanut uraansa televisioon, vaan on suorittanut myös elokuvarooleja (mm. "Cry Wolf", 2005).


title: Kurt Wahlstedt

text: Kurt Richard Wahlstedt (21. tammikuuta 1923 Espoo – 19. huhtikuuta 2008 Espoo) oli suomalainen keilaaja ja shakinpelaaja.


title: Kurt Wahlstedt

text: Kurt Wahlstedt, lempinimeltään ”Iso orava”, aloitti keilailu-uransa vuonna 1949 ja oli perustamassa Grankulla Bowlarea, jonka puheenjohtajana hän toimi parinkymmenen vuoden ajan vuoteen 1981 saakka. Hän oli myös perustamassa Firmakeilailuliittoa, jonka kunniapuheenjohtajaksi hänet myöhemmin valittiin. Aktiivikeilaajana hän voitti nelimiehisjoukkueiden Suomen mestaruuden vuosina 1971 ja 1972.


title: Kurt Wahlstedt

text: Wahlstedt oli myös aktiivinen shakinpelaaja. Hän istui Suomen Shakkiliiton hallituksessa ja oli perustamassa Espoon Shakkikerhoa, jonka kunniapuheenjohtajaksi hänet aikanaan valittiin.


title: Kurt Wahlstedt

text: Kurt Wahlstedt sai ansioistaan Suomen urheilun ja kulttuurin kultaisen ansioristin. Työelämässä hän toimi pääasiassa Tukon kahviosaston myyntitarkastajana.


title: Tanja Reichert

text: Tanja Reichert (s. 19. syyskuuta 1980) on kanadalainen näyttelijä. Hän syntyi Vancouverissa, Brittiläisessä Kolumbiassa, ja aloitti uransa teinivuosinaan.


title: Tanja Reichert

text: Reichert on esiintynyt muun muassa televisiosarjassa "Aarteenmetsästäjä" ja useissa elokuvissa, kuten "Scary Movie".


title: Dulcie Gray

text: Dulcie Gray CBE (s. 20. marraskuuta 1919 Kuala Lumpur, Malesia – 15. marraskuuta 2011) oli brittiläinen näyttelijä.


title: Dulcie Gray

text: Gray opiskeli Webber Douglasin näyttämötaiteen akatemiassa, jossa hän tapasi tulevan pitkäaikaisen puolisonsa, näyttelijä Michael Denisonin. Molemmista tehtiin vuonna 1983 Brittiläisen imperiumin ritarikunnan komentajia. Parin avioliitto kesti aina miehen kuolemaan (1998).


title: Dulcie Gray

text: Grayn merkittäviä rooleja oli osa BBC:n draamasarjassa "Howards' Way" (1985–1990). Hän on toiminut myös laulajana ja julkaissut rikoskirjallisuutta.


title: Dom

text: DOM, dom tai Dom voi viitata ainakin seuraaviin asioihin:


title: Sandra McCoy

text: Sandra Christina McCoy (s. 14. elokuuta 1979 Santa Clara, Kalifornia) on yhdysvaltalainen näyttelijä ja tanssija. Hänet tunnetaan varsinkin roolista elokuvassa "Cry Wolf" (2005). Sanda on puoliksi filippiiniläinen ja puoliksi irlantilainen.


title: Sandra McCoy

text: McCoy valmistui Santa Claran yliopistosta, Kaliforniasta, pääaineenaan psykologia. Hänen vanhempansa ja pikkuveljensä kuolivat syksyllä 1993 traagisessa lento-onnettomuudessa ja Sandra jäi ainoana perheestä henkiin.


title: Sandra McCoy

text: McCoyn läpimurto tapahtui hänen esiintyessä poikabändi N'Syncin musiikkivideolla "Pop". Hän toimi cheerleaderinä Los Angeles Lakers -joukkueelle 2002–2003.


title: Sandra McCoy

text: Maaliskuussa 2007 Sandra pyrki seitsemänneksi jäseneksi Pussycat Dollssiin tosi-tv-sarjassa , mutta karsiutui jo heti ensimmäisessä pudotuksessa.


title: Sandra McCoy

text: Sandra oli mukana monissa pienissä rooleissa tunnetuissa televisiosarjoissa ennen suurta rooliaan elokuvassa Cry Wolf, jossa hän tapasi myös entisen kihlattunsa näyttelijä Jared Padaleckin. McCoy ja Padalecki tapailivat 2005 lähtien ja menivät kihloihin alkuvuodesta 2008, mutta purkivat kihlauksensa huhtikuussa 2008.


title: Sandra McCoy

text: McCoy on amerikkalaisen Mensan jäsen.


title: Steve Webb

text: Steve Webb on walesilainen rock/jazz-laulaja-kitaristi, joka innostui musiikista ostettuaan ensimmäisen kitaransa Maltalta vuonna 1963. Hän on tehnyt yhteistyötä muun muassa Hasse Wallin kanssa. Hän aloitti uransa Jess Roden Bandissä vuonna 1974 ja päätti uransa yhtyeessä vuonna 1978. Tämän jälkeen hän liittyi vuonna 1980 yhtyeeseen nimeltä Lion. V. 1986 Webb aloitti oman soolouransa ja yhteistyönsä kitaristi Hasse Wallin kanssa.


title: Kaarle Pekkala

text: Kaarle Henry Pekkala (4. lokakuuta 1919 Viipuri – 18. kesäkuuta 2000 Hämeenlinna) oli suomalainen pistooliampuja.


title: Kaarle Pekkala

text: Kaarle Pekkala edusti Suomea olympialaisissa Roomassa 1960 50 m vapaapistoolissa sijoittuen 27. tuloksella 531.


title: Alizé Cornet

text: Alizé Cornet (s. 22. tammikuuta 1990 Nizza) on ranskalainen tennispelaaja. Hän aloitti ammattilaisuransa vuonna 2006.


title: Alizé Cornet

text: Alizé Cornet nousi toukokuussa 2008 maailman rankinglistalla sijalle 20. Hän ylsi maaliskuussa 2008 ensimmäistä kertaa WTA-turnauksen loppuotteluun Acapulcossa. Loppuottelussa hän hävisi Flavia Pennettalle eräluvuin 0–6, 6–4, 1–6. Toisen kerran hän esiintyi loppuottelussa toukokuussa Rooman turnauksessa. Tällöin Jelena Janković oli häntä parempi eräluvuin 2–6, 2–6. Välieriin saakka hän pääsi huhtikuussa Amelia Islandin ja Charlestonin turnauksissa. Heinäkuussa hän saavutti ensimmäisen WTA-turnausvoittonsa kaatamalla Budapestin loppuottelussa slovenialaisen Andreja Klepačin eräluvuin 7–6(5), 6–3.


title: Alizé Cornet

text: Ensiesiintymisensa Grand Slam -turnauksissa Cornet teki kotimaassaan vuonna 2005. Ensimmäisen kerran hän ylsi kolmannelle kierrokselle Yhdysvaltain avoimissa 2007, jolloin hänet pudotti jatkosta Jelena Janković eräluvuin 6–4, 2–6, 3–6. Kolmannelle kierrokselle hän pääsi myös Ranskan avoimissa 2008, jolloin hänet voitti Agnieszka Radwańska erin 4–6, 4–6, ja Yhdysvaltain avoimissa 2008, jolloin hänet kukisti Anna-Lena Grönefeld lukemin 4–6, 5–7. Wimbledonissa 2008 hän putosi ensimmäisellä kierroksella Anastasia Pavljutšenkovan voittaessa hänet luvuin 6–7(6), 6–7(4).


title: Alizé Cornet

text: Australian avoimissa 2009 Cornet pääsi neljännelle kierrokselle voittamalla ensin kaksi sijoittamatonta pelaajaa ja sitten Daniela Hantuchován eräluvuin 4–6, 6–4, 6–2. Neljännellä kierroksella hän hävisi Dinara Safinalle erin 2–6, 6–2, 5–7.


title: Alizé Cornet

text: Kesäkuussa 2012 Cornet saavutti toisen turnausvoittonsa kaksinpelissä voitettuaan Bad Gasteinin loppuottelussa Yanina Wickmayerin. Kolmannen turnausvoittonsa hän saavutti Strasbourgissa toukokuussa 2013, neljännen Katowicessa huhtikuussa 2014, viidennen Hobartissa tammikuussa 2016 ja kuudennen Gstaadissa heinäkuussa 2018.


title: Veli-Jussi Hölsö

text: Veli-Jussi Hölsö (27. toukokuuta 1919 Vaasa – 20. syyskuuta 1987 Helsinki) oli suomalainen pistooliampuja.


title: Veli-Jussi Hölsö

text: Veli-Jussi Hölsö sivusi 1951 kuvioammunnan Suomen-ennätystä. Hän edusti Suomea Helsingin olympialaisissa 1952 25 metrin kuvioammunnassa sijoittuen 14:nneksi tuloksella 566.


title: Lappi-liiga

text: Lappi-liiga on jääkiekon III-divisioonan Lapin alueen lohko. Voittaja karsii pääsystä II-divisioonaan.


title: Klaus Lahti

text: Klaus Henrik Lahti (7. heinäkuuta 1909 Hollola – 19. joulukuuta 2003 Helsinki) oli suomalainen pistooliampuja.


title: Klaus Lahti

text: Klaus Lahti edusti Suomea kaksissa olympialaisissa. Lontoossa 1948 hän sijoittui vapaapistoolilla 18:nneksi ja Helsingissä 1952 seitsemänneksi tuloksella 541.


title: Klaus Lahti

text: MM-kilpailuissa Lahti saavutti vapaapistoolilla joukkuehopeaa Helsingissä 1937 ja joukkuepronssia Oslossa 1952. Henkilökohtaisessa kilpailussa hän sijoittui parhaimmillaan viidenneksi Tukholmassa 1947 ja kuudenneksi Oslossa 1952.


title: Ganes (albumi)

text: Ganes on samannimisen suomalaisen elokuvan soundtrack. Se julkaistiin 26. syyskuuta 2007.


title: Ganes (albumi)

text: Kappaleet esittää Ganes-yhtye, ellei toisin mainita. "Kursiivilla" merkityt ovat puheosuuksia elokuvasta.


title: Tim Damerau

text: Tim Damerau (s. 8. heinäkuuta 1981) on saksalainen pistooliampuja.


title: Tim Damerau

text: Tim Damerau saavutti MM-kilpailuissa Barcelonassa 1998 poikien sarjassa 25 metrin olympiapistoolilla joukkumaailmanmestaruuden ja henkilökohtaista hopeaa.


title: Jorge Llames

text: Jorge Llames (s. 17. lokakuuta 1978 Asturia) on espanjalainen pistooliampuja ja maailmanmestari.


title: Jorge Llames

text: Jorge Llames voitti MM-kilpailuissa Barcelonassa 1998 henkilökohtaisen maailmanmestaruuden ja joukkuepronssin 25 m olympiapistoolissa.


title: Santa Cruz (Madeira)

text: Santa Cruz on kunta Portugalille kuuluvalla Madeiran saarella. Kunnassa on arviolta 43 925 asukasta (vuonna 2015) ja sen pinta-ala on 81,5 neliökilometriä.


title: Santa Cruz (Madeira)

text: Suurin osa kunnan pinta-alasta on vuoristoseutua, viljelysmaiden peittäessä loppuosan tasamaat. Santa Cruzin nimi merkitsee suomeksi "Pyhää ristiä". Santa Cruzin naapureina ovat koillispuolella Machico, pohjoisessa Santana ja lännessä saaren pääkaupunki Funchal, jonne johtaa saaren ainoa moottoritie. Santa Cruzin kuntaa kuuluvat myös avomerellä vajaan 40 kilometrin päässä olevat Desertassaaret. Santa Cruz on asukasluvultaan Madeiran kolmanneksi suurin kunta Funchalin ja Câmara de Lobosin jälkeen.


title: Espanja yleisurheilun maailmanmestaruuskilpailuissa

text: Espanja on osallistunut kaikkiin yleisurheilun ulkoratojen täyden ohjelman maailmanmestaruuskilpailuihin, jollaiset järjestettiin ensimmäisen kerran vuonna 1983. Kisojen järjestäjämaana se oli vuonna 1999, jolloin isäntäkaupunkina toimi Sevilla. Maa on saavuttanut yhteensä 38 mitalia, ja parhaiten se on menestynyt kävelyssä sekä keskipitkillä ja pitkillä juoksumatkoilla. Kenttälajeissa vain kaksi pituushyppääjää sekä yksi korkeushyppääjä ovat yltäneet mitaleille.


text: Espanjan ainoa kaksinkertainen maailmanmestari on Abel Antón, vuosien 1997 ja 1999 maratonjuoksun ykkönen. Muut kultamitalistit ovat vuoden 1995 MM-maratonin voittanut Martín Fiz, vuoden 1993 kävelymestarit Valentí Massana ja Jesús Ángel García, vuonna 1999 pituushypyn voittanut, Kuubasta muuttanut Niurka Montalvo sekä vuonna 2015 maailmanmestaruuden 20 kilometrin kävelyssä voittanut Miguel Ángel López. Garcia on saavuttanut neljä mitalia, ja kolmeen mitaliin on yltänyt 20 kilometrin kävelyn kolminkertainen hopeamitalisti Francisco Javier Fernández. Marta Domínguez voitti 3 000 metrin estejuoksun maailmanmestaruuden Berliinissä 2009, mutta menetti voittonsa vuonna 2015 dopingin käytön vuoksi.


text: Pekingin MM-kilpailuissa 2015 Espanja saavutti Miguel Ángel Lópezin kultamitalin lisäksi vain yhden pistesijan, jonka toi Ruth Beitia korkeushypyn viidennellä sijallaan. Kävelijä Jesús Ángel García kilpaili ennätyksellisesti jo 12. MM-kisoissa ja sijoittui 50 kilometrin kävelyssä yhdeksänneksi. Lontoossa 2017 Espanja jäi mitaleitta saavuttaen viisi pistesijaa parhaana sijoituksena Adel Mechaalin neljäs sija 1 500 metrillä.


title: John R. Vane

text: John Robert Vane (29. maaliskuuta 1927 Tardebigg, Worcestershire – 19. marraskuuta 2004 Farnborough) oli brittiläinen Nobelin lääketieteen palkinnolla palkittu biokemisti.


title: John R. Vane

text: Vanen isä, nimeltään Maurice Vane, oli venäläisen maahanmuuttajaperheen lapsi ja hänen äitinsä, Frances Vane, oli rakentajaperheestä. Vane kävi King Edward XIV Highschoolin Birminghamissa. 12-vuotiaana hän sai vanhemmiltaan kemistipaketin, jonka avulla hän suoritti joitain kokeita. Hän opiskeli vuodesta 1944 lähtien Birminghamin yliopistossa, jossa hän pettyi kokeellisten tutkimusten puutokseen. Sen jälkeen hän meni opiskelemaan Oxfordin yliopistoon farmakologiaa.


title: John R. Vane

text: Vuonna 1982 hänelle myönnettiin Nobelin lääketieteen palkinto yhdessä Sune K. Bergströmin ja Bengt I. Samuelssonin kanssa prostaglandiineihin liittyvistä tutkimuksistaan. Vuonna 1989 hänelle myönnettiin Royal Societyn Royal Medal.


title: John R. Vane

text: Vane oli naimisissa ja hänellä oli kaksi tytärtä.


title: H0-mittakaava

text: H0-mittakaava tai H0 (lausutaan "hoo nolla") on pienoismallien yhteydessä yleisesti käytetty ilmaisu mittakaavasta 1:87 (yhden suhde kahdeksaankymmeneen seitsemään). Tämä tarkoittaa sitä, että yksi millimetri pienoismallissa vastaa oikeassa koossa 87 millimetriä. H0 on yleinen erityisesti pienoisrautatievalmistajien keskuudessa; H0 on yleisin pienoisrautatiemittakaava. Pienoisrautatiessä H0:n raideleveys on 16,5 millimetriä.


title: Boaz Mauda

text: Boaz Mauda (בועז מעודה, s. 23. huhtikuuta 1987) on israelilainen laulaja. Hän voitti Pop Idolia muistuttavan laulukilpailun, Kokhav Noladin, viidennen tuotantokauden vuonna 2007. Hän edusti maataan vuoden 2008 Eurovision laulukilpailussa.


title: Boaz Mauda

text: 14. marraskuuta 2007 IBA ja Israelin Channel 2 -kanava ilmoittivat, että Boaz Mauda on valittu edustamaan Israelia vuoden 2008 Eurovision laulukilpailussa Belgradissa, Serbiassa. Karsintakilpailu oli käyty helmikuussa 2008. Mauda osallistui 20. toukokuuta 2008 pidettyyn euroviisujen ensimmäiseen semifinaaliin, jossa hän esitti kappaleen "Ke'ilu kan". Mauda äänestettiin laulullaan yhdeksi kymmenestä, jotka jatkoivat kilpailua finaalissa 24. toukokuuta. Kilpailun finaalissa Mauda päätyi yhdeksännelle sijalle 25 laulun joukosta.


title: Marta Domachowska

text: Marta Domachowska (s. 16. tammikuuta 1986 Varsova) on puolalainen tennispelaaja, joka aloitti lajin harrastamisen 7-vuotiaana ja aloitti vuonna 2001 ammattilaisuransa.


title: Marta Domachowska

text: Domachowska on yltänyt Australian avoimissa neljännelle kierrokselle, jolloin hän voitti kolmannen kierroksen ottelussaan Li Nan 6–2, 2–6, 4–6. Neljännen kierroksen ottelussa hän hävisi Venus Williamsille luvuin 4–6, 4–6. Ranskan avoimissa hän ylsi toiselle kierrokselle vuosina 2005 ja 2008. Wimbledonissa hän pääsi toiselle kierrokselle vuonna 2008. Yhdysvaltain avoimissa hän on jäänyt avauskierrokselle jokaisena kertana kun on osallistunut. Hänen paras ranking-sijoituksensa 37 on saavutettu 3. huhtikuuta 2006.


title: Siljan

text:
Siljan on järvi Keski-Ruotsissa Taalainmaalla. Järvi on Ruotsin kuudenneksi suurin, ja sen suurin syvyys on 120 metriä. Järven pinta-ala on samaan vesistöön kuuluvat Orsasjön ja Insjön mukaan lukien 354 km², ja suurin asutuskeskus sen rannalla on Mora.
Siljan sijaitsee "Siljansringenin", devonikautisen meteorikraatterin alueella. Alueella on säilynyt runsaasti fossiilipitoisia ordoviki- siluuri ja kambrikautisia sedimenttejä.


title: Aimla

text: Aimla () on kylä Viron Viljandimaalla Põhja-Sakalan kunnassa. Kylä sijaitsee 20 kilometrin päässä Suure-Jaanista ja 18 kilometriä Viljandin kaupungista. Lähin rautatieasema, Olustvere, on 15 kilometrin päässä. Kylässä on Aimlan kartano.


title: Aimla

text: Kylän pinta-ala on 24,22 neliökilometriä ja siellä on 79 asukasta (vuonna 2006), joten kylän asukastiheys on 3,26 asukasta neliökilometrillä.


title: 1-mittakaava

text: 1-mittakaava tai 1 on yleisesti käytetty ilmaisu mittakaavasta 1:32. Tämä tarkoittaa sitä, että yksi millimetri pienoismallissa vastaa oikeassa koossa 32 millimetriä. Monet pienoismallivalmistajat, Märklin, Fleischmann ja Roco, käyttävät tätä merkintää.


title: Z-mittakaava

text: Z-mittakaava tai Z on pienoismallien yhteydessä yleisesti käytetty ilmaisu mittakaavasta 1:220 (yhden suhde kahteensataan kahteenkymmeneen). Tämä tarkoittaa sitä, että yksi millimetri pienoismallissa vastaa oikeassa koossa 220 millimetriä. Monet pienoismallivalmistajat käyttävät Z-merkintää, muun muassa Märklin, Fleischmann ja Roco.


title: Arjadi

text: Arjadi (myös "Arjandi", ) on kylä Põhja-Sakalan kunnassa, Viljandimaalla. Arjadin lähiympäristössä sijaitsee Arjadin suo ja oja. Asukkaita kylässä on 39 (2006).


title: Nicholas Henderson

text: Sir John Nicholas ”Nico” Henderson (1. huhtikuuta 1919 – 16. maaliskuuta 2009) oli brittiläinen diplomaatti. Hän toimi maansa Puolan- (1969–1971), Länsi-Saksan- (1972–1975), Ranskan- (1975–1979) ja Yhdysvaltain-suurlähettiläänä (1979–1982).


title: Nicholas Henderson

text: Henderson avioitui vuonna 1951 Mary Barberin kanssa, josta jäi leskeksi vuonna 2004.


title: Nicholas Henderson

text: Henderson kirjoitti eläkkeelle jäätyään useita historiallisia teoksia. Näistä tunnetuimpia on "Mandarin", joka on tilitys hänen urastaan diplomaattina.


title: Ralph Houk

text: Ralph George Houk (9. elokuuta 1919 – 21. heinäkuuta 2010) oli yhdysvaltalainen baseballpelaaja, -valmentaja ja -joukkueenjohtaja. Hän oli siepparina New York Yankeesissa vuosina 1947–1954.


title: Ralph Houk

text: Kansasin Lawrencessa syntynyt Houk oli toisen maailmansodan veteraani.


title: Ralph Houk

text: Houk työskenteli peliuransa jälkeen joukkueenjohtajana New York Yankeesissa, Detroit Tigersissä ja Boston Red Soxissa. New York Yankeesin hän ohjasi World Series -mestaruuteen perättäisinä vuosina 1961 ja 1962.


title: Edmund Hockridge

text: Edmund Hockridge (9. elokuuta 1919 – 15. maaliskuuta 2009) oli kanadalainen laulaja. Hän esiintyi uransa aikana lukuisissa musikaaleissa ja saavutti mainetta varsinkin "Hey There" -laululla, joka kuului vuonna 1954 "The Pajama Gamen" ensimmäiseen näytökseen. Hockridge tulkitsi kyseisessä musikaalissa Sid Sorokinin roolin.


title: John Houbolt

text: John Cornelius Houbolt (10. huhtikuuta 1919 – 15. huhtikuuta 2014) oli yhdysvaltalainen insinööri. Hän oli keskeinen hahmo Apollo-ohjelman suunnittelussa: hänen tukemansa suoritustapa "kuun kiertoradalla kohtaaminen" () tuli valituksi vuonna 1962.


title: John Houbolt

text: Reed Birney esitti Houboltin roolin television minisarjassa "Avaruuden sankarit".


title: Ligier JS31

text: Ligier JS31 oli Michel Tétun ja Michel Beaujonn suunnittelema Formula 1 -auto, jota Ligier-talli käytti kaudella . Voimanlähteenä autossa oli Juddin valmistama 3,5 litrainen V8-moottori. Autoa kilpailuissa ajoivat ranskalainen René Arnoux ja ruotsalainen Stefan Johansson.


title: Ligier JS31

text: Pisteitä autolla ei saavutettu. Johansson ajoi parhaimmillaan maaliin yhdeksäntenä ja Arnoux kymmenentenä. Auton parhaaksi aika-ajosijoitukseksi jäi Arnoux'n kahdesti saavuttama 17. lähtöruutu.


title: Emyr Humphreys

text: Emyr Humphreys (s. 15. huhtikuuta 1919) on brittiläinen kirjailija. Hän syntyi ja opiskeli Walesissä.


title: Emyr Humphreys

text: Vaikka Humphrey antautui täyspäiväiselle kirjoittamiselle vasta 1970-luvun alussa, hän oli menestynyt jo aiemmin; hänet oli esimerkiksi palkittu Somerset Maugham Awardilla jo 1950-luvulla.


title: Emyr Humphreys

text: Humphrey on luonut monipuolisen tuotannon, johon kuuluu lukuisten romaanien ohella muun muassa runoutta.


title: Sädeoptiikka

text: Sädeoptiikaksi tai geometriseksi valo-opiksi kutsutaan sellaista valo-oppia, jossa valon kulkua tarkastellaan käyttämällä mallina yksittäisiä valonsäteitä. Valonsäteiden oletetaan kulkevan Huygensin periaatteen mukaisesti aaltorintaman normaalin suuntaisesti.


title: Sädeoptiikka

text: Sädeoptiikka sisältää neljä perusaksioomaa, jotka ovat seurausta niin kutsutusta Fermat'n periaatteesta. Kokeellisesti määritetyt geometrisen sädeoptiikan perusaksioomat kuuluvat seuraavasti:


title: Paritus Suomessa

text: Paritus Suomessa on Suomen alueella tapahtuvaa hyödyn hankkimista toisten tarjoamista seksipalveluista. Suomen lainsäädäntö prostituution osalta perustuu niin sanottuun "abolitionistiseen" ajatteluun, jonka mukaan seksipalveluiden ostaminen ja myyminen on sallittua, mutta toisen prostituutiosta hyötyminen kriminalisoitu. Suomessa paritukseksi katsotaan muun muassa paikan järjestämisestä seksipalveluita varten, seksityöntekijän markkinointia ja seksityöhön houkuttelemista. Myös seksin ostaminen ihmiskaupan uhreilta on ollut vuodesta 2007 rikos. Suomessa prostituutioon liittyy myös pakottamista, väkivaltaa, paritusta ja ihmiskauppaa, mutta tutkija Anna Kontulan mukaan ei kuitenkaan niin paljon kuin tiedotusvälineissä on annettu ymmärtää. Tutkimusten mukaan paritusrikollisuudessa prostituoitujen hyväksikäytön muodot ja vakavuus vaihtelevat suuresti järjestetystä asunnosta perittävästä pienestä päivävuokrasta aina lähes seksiorjuuteen asti.


title: Paritus Suomessa

text: Suomen poliisi on paljastanut 2000-luvulla useita laajoja paritusjuttuja, joissa päätekijöinä on ollut venäläisiä ja virolaisia.Tausta: Parittajien jäljet vievät itään ja etelään, Helsingin Sanomat 19.10.2007 A4 Suomen laajimman paritusliigan epäillään parittaneen 150 naista 19 kaupungissa 2005–2007. Palveluksessa oli kerrallaan 5–16 naista. Liiga keräsi jopa 70 000 – 100 000 € kuukausitulot. Syyllisiä on yhteensä noin 20 ihmistä.


title: Paritus Suomessa

text: Kesäkuussa 2010 Helsingin käräjäoikeus tuomitsi vankeuteen 10 ihmistä yli sadan venäläisnaisen parituksesta 26 paikkakunnalla Suomessa vuosina 2005–2008. Poliisi arvioi toiminnan rikoshyödyksi miljoona euroa. Venäjältä toimintaa johtanut nainen tuomittiin törkeästä parituksesta kolmen vuoden ehdottomaan vankeuteen.


title: Paritus Suomessa

text: "”9 § Paritus"


title: Paritus Suomessa

text: ""9 a § Törkeä paritus"


title: Paritus Suomessa

text:
Vuodesta 1999 alkaen ulkomaalaislain perusteella on henkilö voitu karkottaa Suomesta, mikäli hänen ""perustellusta syystä epäillään myyneen tai aikoneen myydä seksuaalipalveluja"". Lakimuutosta perusteltiin itäprostituution lisääntymisen aiheuttamalla häiriöllä ja paritusrikollisuudella. Lain seurauksena ulkomaalaisten prostituoitujen piti toimia Suomessa näkymättömästi, minkä on arveltu johtaneen paritusrikollisuuden lisääntymiseen. Lain voimaantulon jälkeen usean vuoden ajan yhä useampi prostituoitu työskenteli parittajan kanssa ja yhä
harvempi itsenäisesti. Viime vuosina niin sanottu "turistiviisumiprostituutio" ja siten myös paritusrikollisuus on kuitenkin ilmeisesti kääntynyt laskuun muun muassa Viron EU-jäsenyyden myötä, joka on mahdollistanut prostituoitujen toimimisen aikaisempaa itsenäisemmin, koska käännytyspykälä ei koske EU-kansalaisia.


title: Paritus Suomessa

text: Suomessa paritukseen liittyy hyvin harvoin fyysistä pakottamista tai väkivaltaa ilmeiseksi siksi, että sosialististen järjestelmien romahtamisen aiheuttama elintasokuilu on toistaiseksi taannut sen, että vapaaehtoisia prostituoituja on löytynyt enemmän kuin paritusverkostot ovat pystyneet tuomaan rajan yli. Paritusrenkaat toimivat yleensä niin, ettei Virosta tai Venäjältä tuleva prostituoitu koko maassaoloaikanaan tapaa parittajiaan. Suomessa pysyvästi asuvien prostituoitujen piirissä paritusta esiintyy hyvin vähän. Anne Kontula arvioi, että vuonna 2005 ""päivätasolla noin neljännes ja vuositasolla kolmannes Suomessa toimivista prostituoiduista työskentelee parittajan kanssa tai alaisuudessa"".


title: Paritus Suomessa

text: Suuri osa suomalaisesta paritusrikollisuudesta on yhteydessä järjestäytyneeseen rikollisuuteen. Paritusrenkaiden toiminta on ammattimaista ja parituksesta saaduilla tuotoilla voidaan rahoittaa muita rikollisuuden alueita kuten ase- tai huumekauppa. Paritusorganisaatiot ovat yleensä kansainvälisiä: venäläisten, virolaisten, vironvenäläisten ja suomalaisten lisäksi organisaatiossa saattaa toimia myös muita kansallisuuksia. Toisaalta esimerkiksi Murmanskista Lappiin suuntautuvassa "turistiviisumiprostituutiossa" ei ole havaittu merkkejä järjestäytyneestä rikollisuudesta.


title: Salon seudun kuntaliitos 2009

text: Salo ja yhdeksän ympäröivää kuntaa yhdistettiin uudeksi Salon kaupungiksi 1. tammikuuta 2009. Tässä Suomen suurimmassa kuntaliitoksessa olivat mukana Salon lisäksi Halikko, Kiikala, Kisko, Kuusjoki, Muurla, Pertteli, Perniö, Suomusjärvi ja Särkisalo. Uusi Salo kattaa lähes koko Salon seutukunnan lukuun ottamatta Someroa, joka jättäytyi pois kuntaliitoshankkeesta.


title: Salon seudun kuntaliitos 2009

text: Kuntaliitosta oli selvittämässä sisäasiainministeriön asettama kuntajakoselvittäjä Arto Koski, jonka esityksen mukaan liitos toteutetaan. Uusi Salo otti vaakunakseen Halikon vaakunan.


title: Salon seudun kuntaliitos 2009

text: Uuden Salon naapurikunnat ovat Somero, Lohja, Raasepori, Kemiönsaari, Sauvo, Paimio, Marttila ja Koski.


title: Salon seudun kuntaliitos 2009

text: Salon seudun kuntien yhdistyminen alkoi kesällä 2006 esiselvityksellä, jonka mukaan koko Salon seutukunnan olisi hyvä yhdistyä yhdeksi kunnaksi. Somero jättäytyi esiselvityksen jälkeen suunnittelusta pois katsoessaan jäävänsä uuden kunnan syrjäseuduksi.


title: Salon seudun kuntaliitos 2009

text: Kymmenen kuntaa jatkoivat liitosselvittelyä ja marraskuussa 2006 sisäasiainministeriön asettama kuntajakoselvittäjä Arto Koski alkoi rakentaa esitystä. Koski sai esityksensä suur-Salosta valmiiksi toukokuussa 2007, ja kunnat äänestivät sen toteuttamisesta seuraavassa kuussa. Uusi Salo tulee saamaan valtiolta porkkanarahaa 17 miljoona euroa, jotka on tarkoitus käyttää liitoksen kustannusten kattamiseen, sekä peruspalveluiden tehostamiseen.


title: Salon seudun kuntaliitos 2009

text: Valtioneuvosto päätti kuntaliitoksesta 22. marraskuuta 2007.


title: Salon seudun kuntaliitos 2009

text: Äänestys kuntaliitoksesta järjestettiin 11. kesäkuuta 2007. Kiikalassa, Kiskossa, Kuusjoella, Muurlassa, Perttelissä, Suomusjärvellä ja Särkisalossa kuntaliitos hyväksyttiin kunnanvaltuustoissa yksimielisesti. Salossa liitosta kannatti 39 valtuutettua 43:sta ja Perniössä 24 valtuutettua 27:stä. Tiukin äänestys oli Halikossa, jossa 24 oli liitoksen kannalla ja 11 vastaan.


title: Candace Parker

text: Candace Nicole Parker (s. 19. huhtikuuta 1986 Saint Louis, Missouri) on yhdysvaltalainen koripalloilija. Hän edustaa WNBA-liigan Los Angeles Sparksia. Hän pelaa yleensä laitahyökkääjänä.


title: Candace Parker

text: Ennen ammattilaisuraansa Parker pelasi Tennesseen yliopiston naisten koripallojoukkueessa Tennessee Lady Volunteersissa. Hän aloitti joukkueessa vuonna 2005 oltuaan edellisen kauden sivussa toipuessaan polvileikkauksista. Hän oli voittamassa "Lady Volsin" riveissä NCAA:n kaakkoisen konferenssin (Southeastern Conference) turnausmestaruutta vuonna 2006 ja kahta NCAA:n mestaruutta, vuosina 2007 ja 2008. Lady Volunteers voitti vuoden 2007 NCAA-loppuottelussa Rutgersin yliopiston joukkueen pistein 59–46 ja vuoden 2008 loppuottelussa Stanfordin yliopiston joukkueen pistein 64–48, ja Parker palkittiin molempina vuosina mestaruusturnauksen parhaana pelaajana. Hänet palkittiin myös Wade Trophylla vuonna 2007 ja Naismith Awardilla sekä John R. Wooden Awardilla vuosina 2007 ja 2008. Hän voitti mainitut palkinnot yliopistokoripallon vuoden naispelaajana.


title: Candace Parker

text: Ennen yliopistouraansa Parker pelasi Naperville Central High Schoolin joukkueessa Napervillessa Illinois'ssa. Hän oli voittamassa kahta Illinois'n osavaltion mestaruutta, vuosina 2003 ja 2004. Parker palkittiin molempina vuosina USA Todayn ja Gatoraden vuoden parhaan naispuolisen high school -koripalloilijan palkinnoilla sekä Naismith Prep Player of the Year Awardilla.


title: Candace Parker

text: Los Angeles Sparks varasi Parkerin WNBA:n uusien pelaajien varaustilaisuuden ensimmäisen kierroksen ensimmäisenä varauksena huhtikuussa 2008. Parker aloitti ammattilaisuransa samana keväänä. Hän pelasi ensimmäisen WNBA:n runkosarjaottelunsa 17. toukokuuta, jolloin Sparks kohtasi Phoenix Mercuryn. Parker teki ottelussa, jonka Sparks voitti pistein 99–94, 34 pistettä ja on näin eniten pisteitä ensimmäisessä WNBA-ottelussaan tehnyt pelaaja. Edellinen ennätys, 25 pistettä, oli Cynthia Cooperin hallussa WNBA:n aloituskaudelta 1997.


title: Candace Parker

text: Parker valittiin syksyllä 2006 edustamaan Yhdysvaltain maajoukkuetta koripallon naisten maailmanmestaruuskilpailuihin. Hän oli nuorin Yhdysvaltain naisten maajoukkueessa pelannut pelaaja sitten vuoden 1994. Yhdysvallat voitti turnauksessa pronssia. Vuonna 2007 hän oli voittamassa Amerikan mestaruusturnausta (FIBA Americas Championship for Women), jonka loppuottelussa Yhdysvallat kukisti Kuuban joukkueen pistein 101–71. Parker ja Tina Thompson olivat turnauksessa Yhdysvaltain joukkueen parhaat pistenaiset, kun molemmat tekivät viidessä ottelussa 69 pistettä.


title: Candace Parker

text: Parkerin vanhemmat ovat Larry ja Sara Parker. Hänellä on kaksi veljeä, joista toinen, Anthony Parker, on ammattilaiskoripalloilija. Anthony Parker on pelannut ammattilaisurallaan Philadelphia 76ersin, Orlando Magicin ja Toronto Raptorsin riveissä NBA-liigassa sekä israelilaisjoukkue Maccabi Tel Avivissa ja italialaisjoukkue Pallacanestro Virtus Romassa.


title: Candace Parker

text: Parker on kihloissa NBA-koripalloilija Shelden Williamsin kanssa. Williams on edustanut keväästä 2008 Sacramento Kingsiä.


title: Luca Gargano

text: Luigi Luca Gargano (s. 24. helmikuuta 1973) on suomalais-italialainen muusikko ja radiotoimittaja.


title: Luca Gargano

text: Gargano on asunut lapsena sekä Suomessa että Italiassa. Hän on työskennellyt mm. Radio Cityssä ja Radiomafiassa. Helsingin yliopistossa hän on opiskellut italiaa ja yleistä kielitiedettä. Lisäksi Gargano on vaikuttanut monessa eri kokoonpanossa ja järjestänyt erilaisia klubitapahtumia.


title: Luca Gargano

text: Luca Gargano on lapsille suunnatun nettiradion Lasten oman radion perustaja ja pyörittäjä.


title: Luca Gargano

text: Muusikkoisä ja levy-yhtiössä työskennellyt äiti pitivät huolen siitä, ettei kotoa koskaan puuttunut levyjä eikä instrumentteja. Siitä lähtien Garganolla on ollut useita eri yhtyeitä, joita varten hän kirjoitti kappaleita. Lisäksi hän esiintyy laulajana muun muassa Koiton Laulu -kuorossa, Kalkutan konepajassa ja omissa soolokokoonpanoissa. Ensimmäinen varsinainen keikka oman Anxiety-heviyhtyeen kanssa oli 15-vuotiaana. Sittemmin Luca on käynyt läpi musiikkityylejä kirjaimellisesti laidasta laitaan niin suomeksi, englanniksi kuin italiaksi laulettuna.


title: Luca Gargano

text: Vuonna 1993 syntyi ensimmäinen suomenkielinen kappale ”Enkeli”. Samana vuonna julkaistiin "Pepe's Place" -musikaalilevy. Seuraavana vuonna julkaistiin Sister Moon -yhtyeen omakustannelevy. Lisäksi Luca oli mukana "Dizlans"-musikaalissa. ”Enkeli”-kappaleen lisäksi Gargano on julkaissut pari demoa Luca-nimellä.


title: Luca Gargano

text: Vuonna 1997 Gargano perusti Spumanti-yhtyeen ja sen ensimmäinen EP-levy ilmestyi samana vuonna. Spumanti julkaisi kuitenkin viimeiset kappaleet vuonna 2001. Morris- ja Helsten-yhtyeiden kanssa syntyi puolestaan muutama julkaisu omakustanteena. Nykyään Spumanti, Morris ja Helsten ovat telakalla.


title: Luca Gargano

text: Gargano on ollut laulajana Kalkutan konepajassa muiden projektien ohella vuosina 2004–2006. Kalkutan konepajaan hän palasi kuitenkin vuonna 2013 muutaman vuoden hiljaiselon jälkeen. Kalkutan konepaja julkaisi Mikseri.netissä monia eri kappaleita vuosina 2004–2006 Garganon toimiessa laulajana.


title: Luca Gargano

text: Gargano soitti rytmikitaraa Ari Koivusen yhtyeessä. Ari Koivunen ja Gargano olivat entuudestaan tuttuja toisilleen ja Garganon perustama Cheat Code -yhtye muuttui Koivusen yhtyeeksi tämän voitettua Idols-kilpailun 2007. Nykyään Koivunen ja Gargano tekevät duokeikkoja esittäen rock-kappaleita yleisön toiveiden mukaan.


title: Luca Gargano

text: Gargano ja hänen veljensä olivat myös mukana Ari Koivusen levyillä.


title: Luca Gargano

text: Nykyään Ari Koivunen laulaa myös Amoral-yhtyeessä. Gargano puolestaan perusti vuonna 2008 Spumanti Crush -yhtyeen, jonka ensimmäinen EP ilmestyi samana vuonna. Myöhemmin Spumanti Crush -nimi jäi pois ja yhtye esiintyy nykykokoonpanossaan nimellä Luca Gargano.


title: Luca Gargano

text: Luca Garganon debyyttialbumi "Look Back in Laughter" julkaistiin 1. syyskuuta 2010. Levyillä sekä keikoilla kuullaan Toni Lundenin kitaroita, Jukka Jyllin bassoa, Santeri Saksalan rumpuja ja Mikko Ojasen kosketintyöskentelyä. Albumi on tehty Luca Garganon muusikkoveljen Mauro Garganon valvovan silmän alla.


title: Luca Gargano

text: Lisäksi Gargano on alusta lähtien esittänyt italiankielistä musiikkia Katri Silolahden sekä Luca Gargano e la sua Rhythm Music Orchestran kanssa.


title: Luca Gargano

text: Gargano on myös esittänyt rock-klassikoita Bjarki Kaikumon kanssa.


title: Luca Gargano

text: Vuonna 2011 Gargano ryhtyi luomaan alter ego -hahmoa, joka sai nimekseen Koskelainen. Koskelainen esiintyi akustisesti sekä koneiden kanssa ja julkaisi kolme EP:tä. Samalla hän valmisteli uutta englanninkielistä musiikkia. Tammikuussa 2012 Gargano toimi taiteellisena tuottajana ja kapellimestarina Yksi päivä lisää -musikaalissa Porvoossa.


title: Luca Gargano

text: 2. marraskuuta 2012 ilmestyi Koskelainen-taiteilijanimellä julkaistu suomenkielinen popalbumi "Bola Bola".


title: Luca Gargano

text: Koskelainen perusti Iskelmäkerho-yhtyeen, joka esittää omien biisien lisäksi myös käännösiskelmiä, rockklassikoita, bilebiisejä sekä iskusävelmiä. Yhtyeessä on lisäksi vieraillut myös Ann Charlotte joillakin keikoilla. Koskelainen suunnittelee toista albumia.


title: Luca Gargano

text: Lisäksi Koskelainen on esiintynyt myös soolona muun muassa Samettiklubeilla.


title: Luca Gargano

text: Gargano on tehnyt vuodesta 2012 lähtien Ann Charlotten kanssa duokeikkoja.


title: Luca Gargano

text: Vuonna 2013 uuden albumin tekemisen lisäksi Gargano esitti uutta lauluntekijämusiikkia italialaismaustein sekä Italian rock- ja popklassikoita. Ohjelmistoon on siitä lähtien kuulunut omien kappaleiden lisäksi muun muassa Lucio Battistin, Vasco Rossin, Jovanottin ja Bigmenin musiikkia.


title: Luca Gargano

text:
31.1.2014 ilmestyi Garganon single Kites & Bubbles, jossa lauletaan englanniksi ja italiaksi.
Samalla Luca valmistelee toista sooloalbumia, jonka piti ilmestyä huhtikuussa mutta Lucan työkiireitten takia valmistuminen siirtyy vuoden loppuun.


title: Luca Gargano

text: Maaliskuussa 2014 Luca Gargano aloitti työn Helsingin On The Rocksin ohjelmapäällikkönä.


title: Luca Gargano

text: Lisäksi Luca on koonut soolokeikkoja varten uuden taustakokoonpanon jolloin Toni Lundenin ja Jukka Jyllin rinnalle on tullut kosketinsoittajaksi Katri Silolahti ja rumpaliksi Jaakko Lepistö. Keikoilla Luca on alkanut esittää myös uusioversioita isänsä yhtyeen The Big Menin kappaleista. Luca tekee myös duokeikkoja joidenkin muusikkojen kuten Katri Silolahden, Ari Koivusen ja Bjarki Kaikumon kanssa. Luca Gargano Rhythm Music Orchestra-kokoonpanon kanssa Luca esiintyy harvoin ja keikoilla on ollut mukana muitakin laulajia.


title: Jääkiekon III-divisioona

text: III-divisioona on nimestään huolimatta Suomen jääkiekon viidenneksi korkein sarjataso. III-divisioonassa on kahdeksan alueellista sarjaa.


title: Matsudaira Cup

text: Matsudaira Cup on Suomen lentopalloliiton myöntämä palkinto kauden parhaimmalle lentopalloilijalle Suomessa. Se on ikuisesti kiertävä palkinto, jonka kauden paras lentopalloilija saa vuodeksi haltuunsa. Pokaalin on lahjoittanut japanilainen entinen lentopalloilija, lentopallovalmentaja ja lentopallovaikuttaja Yasutaka Matsudaira vuonna 1972. Palkinnon antaessaan Matsudaira valmensi Japanin A-maajoukkuetta, joka kävi 1968-1972 vuosittain Suomessa leiri- ja maaottelumatkalla.


title: Underground-Rock

text: Underground-Rock on Suomen Talvisota 1939–1940 -yhtyeen ainoa albumi. Se julkaistiin vuonna 1970. CD-versiot julkaisi Siboney vuonna 1989 ja 2004. Kansikuva sekä muut kuvat ovat Timo Aarnialan työtä.


title: Underground-Rock

text: Kaikki sanoitukset ja sävellykset on tehty salanimillä. Levyn CD-version kansivihkoseen on myös liitetty M. A. Nummisen kirjoittama yhtyeen historiikki.


title: Vas

text: Vas voi tarkoittaa seuraavia:


title: Annabella Sciorra

text: Annabella Gloria Philomena Sciorra (s. 29. maaliskuuta 1960) on yhdysvaltalainen näyttelijä. Hän on esiintynyt muiden muassa elokuvissa "Onnen kulissit" (1990), "Viidakkokuume" (1991), "Käsi, joka kehtoa keinuttaa" (1992) ja "Rohto" (1995).


title: Annabella Sciorra

text: Sciorra tunnetaan myös televisiosarjasta "Sopranos", jossa hän esitti Gloria Trilloa. Rooli toi hänelle vuonna 2001 Emmy-ehdokkuuden.


title: Laguna Seca

text: Mazda Raceway Laguna Seca on Kaliforniassa Yhdysvalloissa sijaitseva moottorirata, jota käyttävät niin kilpa-autot kuin -moottoripyörätkin. Rata valmistui vuonna 1957. Radan tunnetuimpia mutkia on ”korkkiruuvi” eli mutka 8.


title: Laguna Seca

text: Suomalaisista radalla voittoon ovat ajaneet Jyrki Järvilehto vuosina 1999 ja 2001 ja Mika Salo vuosina 2006 ja 2007. Molemmat ajoivat ALMS-sarjaa, kun he voittivat.


title: RTGS

text: Royal Thai General System of Transcription ('Kuninkaallinen thain kielen yleinen siirtokirjoitusjärjestelmä', lyhennettynä RTGS) on "Thaimaan kuninkaallisen akatemian" (Royal Thai Institute, ) julkaisema thain kielen romanisaatiojärjestelmä. Järjestelmä on virallinen suositus thain kirjoituksen transkriptioksi latinalaiselle aakkostolle, mutta myös kilpailevia ehdotuksia on käytössä. Sen ensiversio laskettiin julkisuuteen 1939, ja viimeisin on vuodelta 1999. RTGS on käytössä Thaimaan valtionhallinnon julkaisuissa, kylteissä ja liikenneopasteissa. Virallisen standardin asemaa nauttivan järjestelmän käyttö on kuitenkin satunnaista ja ontuvaa jopa viranomaisyhteyksissä: RTGS-standardin mukaan Thaimaan kuninkaan nimi kuuluu "Phumiphon Adunyadet", mutta standardista huolimatta yleisesti käytetään muinaisintialaiseen lähtökieleen palautuvaa oikeinkirjoitusta "Bhumibol Adulyadej".


title: RTGS

text: RTGS on ääntämykseen perustuva transkriptiomenetelmä, jossa siirto ei ole enää palautettavissa alkumuotoonsa, toisin kuin translitterointijärjestelmä ISO 1194 (1998), joka perustuu thain oikeinkirjoitukseen.RTGS-standardia on arvosteltu erityisesti seuraavien argumenttien perusteella:


title: RTGS

text: Konsonanttien transkriptio vaihtelee aseman mukaan. Vokaalien kohdalla väliviivaa käytetään osoittamaan vokaalia kannattavan konsonantin paikkaa.


title: Elvir Laković

text: Elvir Laković eli Laka on bosniahertsegovinalainen rock-laulaja. Hän edusti maataan vuoden 2008 Eurovision laulukilpailussa siskonsa Mirelan kanssa kappaleella "Pokušaj" ja tuli finaalissa kymmenenneksi 110 pisteellä.


title: Elvir Laković

text: Laković syntyi Goraždessa, Bosnia ja Hertsegovinassa. Hän opiskeli kitaransoittoa musiikkikoulussa, mutta jätti sen kesken. Hän esitti folkmusiikkia kahviloissa, ja esitti rock and rollia konserteissa. Laka äänitti ensimmäisen kappaleensa nimeltä "Malo sam se razocar'o" () vuonna 1998. Siitä alkoi hänen varsinainen uransa, ja hän julkaisi joka vuosi uuden laulun. Näitä olivat muun muassa "Vještica", "Mor'o" ja "Piškila".


title: Elvir Laković

text: Myöhemmässä koulussa hän perusti rockyhtyeen Deformacija poreza muutaman ystävänsä kanssa. Tällä ryhmällä hän osallistui paikallisiin kilpailutapahtumiin, joista eräässä heidän kappaleensa "Razocaro" sijoittui toiseksi vuonna 1999.


title: Elvir Laković

text: Vuonna 2003 Lakovićin laulu "Ja sam mor'o" voitti vuoden parhaan rockkappaleen tittelin Bosnia Davorin -musiikkikilpailussa. Vuonna 2004 hän lähti New Yorkiin, jossa hän yritti perustaa yhtyeen. Hän kuitenkin palasi pettyneenä kahden ja puolen vuoden kuluttua. Hän kuitenkin myöhemmin julkaisi sooloalbumin "Zec" vuonna 2007, ja vuonna 2008 hänet valittiin edustamaan maataan vuoden 2008 Eurovision laulukilpailussa.


title: Elvir Laković

text: Laković oli Bosnia ja Hertsegovinan pisteidenjulkistaja vuoden 2009 Eurovision laulukilpailussa.


title: Yasutaka Matsudaira

text: Yasutaka Matsudaira (22. tammikuuta 1930 – 31. joulukuuta 2011) oli japanilainen lentopalloilija, lentopallovalmentaja ja lentopallovaikuttaja. Hän luotsasi Japanin miesten lentopallomaajoukkueen kolme kertaa olympiamitaleille vuosina 1964–1972.


title: Yasutaka Matsudaira

text: Yasutaka Matsudaira aloitti lentopalloilijana vuonna 1942. Hän pelasi läpi uransa passarina. Matsudaira oli Japanin lentopallomaajoukkueen kapteeni, kun joukkue voitti kultaa Aasian kisoissa vuonna 1961.


title: Yasutaka Matsudaira

text: Parhaiten Matsudaira tunnetaan kuitenkin valmentajana. Hän valmensi Japanin maajoukkueen pronssille vuoden 1964 Tokion kisoissa, kun lentopallo oli ensimmäistä kertaa olympialaisten ohjelmistossa. Neljä vuotta myöhemmin Meksikon olympialaisissa Japani oli hopealla ja Münchenissä 1968 Matsudaira luotsasi Japanin olympiakultaan. Valmentajana Matsudaira kehitti uudenlaisia hyökkäyskuvioita. Hän muun muassa kehitti niin sanotun kutospaikanhyökkäyksen.


title: Yasutaka Matsudaira

text: Valmennustehtävien jälkeen Matsudaira teki pitkän uran lentopallovaikuttajana. Hän oli Japanin lentopalloliiton presidentti vuosina 1989–1995 ja Kansainvälisen lentopalloliiton (FIVB) varapresidentti vuosina 1994–1996. Matsudaira toimi myös Aasian lentopalloliitossa ja Japanin olympiakomitean varapresidenttinä.


title: Yasutaka Matsudaira

text: Matsudaira valittiin Lentopallon Hall of fameen vuonna 1998 ensimmäisenä japanilaisena. Vuonna 2000 Kansainvälinen lentopalloliitto valitsi Yasutaka Matsudairan vuosisadan parhaaksi miesten joukkueen valmentajaksi.


title: Yasutaka Matsudaira

text: Japanin maajoukkue kävi vuosina 1968–1972 vuosittain Suomessa harjoitusleirillä. Vuonna 1972 Yasutaka Matsudaira lahjoitti Suomen lentopalloliitolle Matsudaira Cupin, joka annetaan vuosittain Suomen parhaalle lentopalloilijalle.


title: ACI Vallelunga Circuit

text: Vallelunga (Autodromo di Vallelunga) on moottorirata, joka sijaitsee Rooman lähellä Italiassa. Rata rakennettiin vuonna 1959, jolloin siihen kuului 1,8 kilometrin hiekkaovaali. Radalla ajettiin Rooman GP ensimmäisen kerran vuonna 1963. Nykymuotoonsa rata valmistui vuonna 2004.


title: Barbet Schroeder

text: Barbet Schroeder (s. 26. elokuuta 1941 Teheran, Iran) on ranskalainen elokuvaohjaaja. Hänen elokuviaan ovat muun muassa "Lisää! Lisää!" (1969), "La vallée" (1972), "Baarikärpänen" (1987), "Onnen kulissit" (1990), "Nuori naimaton nainen" (1992), "Koston suudelma" (1995), "Numeromurha" (2002), "Paholaisen asianajaja" (2007) ja "Darjeeling Limited" (2007).


title: Barbet Schroeder

text: Schroeder on saanut useita palkintoja, kuten Césarin, ja ollut lisäksi ehdolla muiden muassa Oscarin ja Kultaisen palmun saajaksi.


title: Barbet Schroeder

text: Paitsi ohjaajana, Schroeder on työskennellyt myös tuottajana sekä käsikirjoittajana ja näytellyt usein vähäisiä elokuvarooleja. Hän on tuottanut Éric Rohmerin elokuvia, muun muassa sarjan "Six contes moraux".


title: Mirian I

text: Mirian I (), tarkemmin Mirvan (), oli Kartlin eli antiikin lähteiden nimellä Iberia tunteman muinaisen georgialaisen kuningaskunnan kuningas. Keskiaikaiset georgialaiset kronikat pitävät häntä Iberian kolmantena hallitsijana. Professori Cyril Toumanoff on ehdottanut vuosia 159–109 eaa. hänen hallintonsa mahdolliseksi ajankohdaksi.


title: Mirian I

text: Kronikan mukaan Iberian toinen kuningas Saurmag I kuoli ilman miespuolista perillistä. Dynastia selviytyi naissukulinjassa, kun Saurmagin tytär meni naimisiin Mirvanin kanssa. Häneen viitataan kertomuksessa nimellä Nebrotiani (), joka tarkoittaa "Nimrodin rotua" ja näyttää olevan geneerinen muinaisen Iranin aatelisiin viittaava termi. Hänen kerrotaan lisäksi kukistaneen vuoristolaisten hyökkäyksen Kakhetiin, ja hänen ansiokseen luetaan Darielin solan linnoittaminen.


title: Alessandro Bertolini

text: Alessandro Bertolini (s. 27. heinäkuuta 1971 Rovereto) on italialainen maantiepyöräilijä, joka aloitti ammattilaisuransa 1994.


title: Alessandro Bertolini

text: Bertolini on voittanut Pariisi–Bryssel-klassikon vuonna 1997 sekä UCI Europe Tour -sarjan kokonaiskilpailun kaudella 2006–2007. Vuoden 2008 Italian ympäriajossa hän voitti Cesenaan päättyneen 11. etapin oltuaan loppukirissä paras kolmen miehen kärkiryhmästä.


title: Navaga

text:
Navaga ("Eleginus nawaga") on turskien heimoon (Gadidae) kuuluva pohjoisten rannikkovesien kala. Sen levinneisyys ulottuu Kuolan rannikolta ja Vienanmereltä Karanmeren Obinlahdelle.
Navagat elävät rannikon ja jään tuntumassa. Talvisajan ne viettävät rantavesissä, jossa kutu tapahtuu. Niitä tavataan jokisuissa ja ne nousevat myös täysin makeaan veteen. Kesällä ne siirtyvät avoveteen. Ne syövät äyriäisiä ja pohjaeläimiä ja myös pieniä kaloja, mukaan lukien pienempiä lajitovereitaan. Navagat ovat myös lukuisten muiden kalojen, nisäkkäiden ja lintujen tärkeitä saaliskaloja. Aikuiset navagat ovat 25–35 cm:n mittaisia mutta Vienanmeressä keskimäärin pienempiä, 15–25 cm.


title: Navaga

text: Navagan kaupallinen kalastus on ollut lähinnä talvipyyntiä jään alta Vienanmeren lahdissa.


title: Navaga

text: Navagan lähisukuinen sisarlaji on pohjoisen Tyynenmeren keltanavaga.


title: Snaz

text: Snaz (tai It's Naz) on Nazarethin tuplalivealbumi vuodelta 1981. Se on taltioitu Vancouverin Pacific Coliseumilla toukokuussa 1981. Se on myös kuusimiehisen kokoonpanon ensimmäinen julkaisu. Nuori skotti-kitaristi Billy Rankin ja jo edellisellä albumilla vieraillut Spirit-yhtyeestä tuttu kosketinsoittajaveteraani John Locke liittyivät yhtyeeseen.


title: Snaz

text: Albumi sisältää yhtyeen tunnetuimmat hitit ja materiaalia vuosilta 1973-1981 sekä studioalbumeilla ennenjulkaisemattomia covereita kuten "Java Blues" (Rick Danko) ja "Tush" (ZZ Top) sekä uuden studiokappaleen "Juicy Lucy" ja uuden studioversion kappaleesta "Morning Dew".


title: Snaz

text: Castlen CD-versiot (1987 ja 1997) olivat yhden levyn painoksia ja aikarajoituksen takia kappaleita oli karsittu. Puuttuvat kappaleet julkaistiin "The Fool Circle"-albumin Castlen remasteroidun painoksen (1998) bonuskappaleina. Eaglen vuoden 2002 30-vuotisjuhlapainos sisältää kaikki alkuperäisen version kappaleet. Salvo Recordsin vuonna 2011 julkaistu remasteroitu versio sisältää alkuperäisen version lisäksi bonus-materiaalia.


title: Snaz

text: A-puoli:B-puoli:C-puoli:D-puoli:CD 1:CD 2:


title: Pirstaleet

text: Pirstaleet on vuonna 1997 ilmestynyt Yön kahdestoista studioalbumi. Singlenä siltä julkaistiin kappaleet "Ansaan vielä sut saan" ja "Miehen tie". Levy nousi Suomen viralliselle listalle seitsemän viikon ajaksi ja oli korkeimmillaan sijalla 7.


title: Patricia Neway

text: Patricia Neway (s. 30. syyskuuta 1919 Brooklyn, New York, Yhdysvallat – 24. tammikuuta 2012 Corinth, Vermont) oli yhdysvaltalainen sopraano ja näyttelijä. Hän sai vuonna 1960 Tony-palkinnon roolistaan musikaalissa "The Sound of Music".


title: Patricia Neway

text: Neway loi monipuolisen uran oopperalaulajana. Hän menestyi yhtä lailla rokokoon aikaisissa kuin romanttisissa ja tuoreemmissakin teoksissa. Levytysten joukossa on Gian-Carlo Menottin "Konsuli".


title: Keltanavaga

text:
Keltanavaga ("Eleginus gracilis") on turskien heimoon (Gadidae) kuuluva Pohjoisen Tyynenmeren kala. Sen levinneisyysalue kiertää Tyynenmeren rannikkoa Korean vesiltä Alaskan Sitkaan ja ulottuu myös Beringinsalmen pohjoispuolelle Tšuktšimereen ja Beaufortinmereen.
Keltanavagat elävät rannikon ja jään tuntumassa. Talvisajan ne viettävät rantavesissä, jossa kutu tapahtuu. Niitä tavataan jokisuissa ja se nousevat jokiin myös täysin makeaan veteen. Kesällä ne siirtyvät avoveteen. Ne syövät äyriäisiä ja pohjaeläimiä ja myös pieniä kaloja. Aikuiset yksilöt ovat 25-35 cm:n mittaisia.


title: Keltanavaga

text: Venäjän rannikolla keltanavagaa pyydetään kaupallisesti mm. nuotilla ja rysillä. Se on suosittu pilkkikalastuksen kohde. Vuosisaaliit 2000-luvulla ovat olleet 20 000 – 50 000 tonnin välillä. Amerikassa kaupallista pyyntiä ei ole.


title: Keltanavaga

text: Keltanavagan ekologinen vastinlaji Euroopan pohjoisrannikolla on navaga.


title: 2XS

text: 2XS (lausutaan "Too Excess") on Nazarethin studioalbumi vuodelta 1982. Se sisältää kappaleen "Dream On", joka on yksi Nazarethin tunnetuimpia kappaleita sekä myös listoille nousseen "Love Leads To Madness"-kappaleen. Albumi on myös kuusi-miehisen kokoonpanon ainoa studio-albumi. Musiikillisesti albumilla on vaikutteita kaupallisesta AOR-musiikista ja myös yhtyeen perinteisestä hard rock-soundista.


title: 2XS

text: Albumi julkaistiin Britanniassa vasta helmikuussa 1983 NEMS Recordsin ja yhtyeen lakisotkujen takia. Castle ja Eagle ovat julkaisseet albumista bonus-kappaleita sisältävät remasteroidut versiot. Salvon vuoden 2011 painos julkaistiin yhdessä "Sound Elixir"-albumin kanssa ja se ei sisällä bonus-materiaalia.


title: Géza Csáth

text: Géza Csáth (oik. József Brenner, s. 13. helmikuuta 1887 Subotica, Itävalta-Unkari – 11. syyskuuta 1919 Kelebija, Serbia) oli unkarilainen neurologi, kirjailija, näytelmäkirjailija ja muusikko.


title: Géza Csáth

text: Csáth oli morfiiniriippuvainen. Hän joutui mielisairaalaan, pakeni sieltä ja surmasi vaimonsa. Hän myrkytti itsensä mutta ei kuollut. Géza Csáth halusi mennä Moravcikin psykiatriseen sairaalaan, mutta Jugoslavian poliisien pysäyttäessä hänet hän ampui itsensä.


title: Edwin Newman

text: Edwin Newman (25. tammikuuta 1919, New York – 13. elokuuta 2010 Oxford) oli yhdysvaltalainen televisiopersoona ja kirjailija. Hän oli NBC Newsin toimittajana työskennellessään ensimmäisiä J. F. Kennedyn salamurhasta uutisoineita journalisteja marraskuussa 1963. Hänelle myönnettiin vuonna 1966 Peabody-palkinto.


title: Edwin Newman

text: Newman teki esiintymisiä elokuvissa, ja vuonna 1984 hän pääsi juontamaan "Saturday Night Liveä".


title: Edwin Newman

text: Newmanin julkaisemien kirjojen joukossa on "Strictly Speaking: Will America Be the Death of English?" (1974), jossa hän käsitteli englannin kielen rappeutumista. Hänen työtään on niin ikään romaani "Sunday Punch" (1979).


title: Sound Elixir

text: Sound Elixir on Nazarethin studioalbumi vuodelta 1983. Musiikillisesti albumi edustaa kaupallisempaa AOR-vaikutteista suuntausta ja myös soul- ja funk-vaikutteita löytyy, yhtyeen tutun hard rock-soundin ollessa enemmän taustalla. Albumia seuranneen kiertueen jälkeen kitaristi Billy Rankin erosi yhtyeestä lähtien soolouralle.


title: Sound Elixir

text: Albumi ei menestynyt Pohjois-Amerikassa edellisten albumien veroisesti yhtyeen suosion ollessa laskusuunnassa ja Britanniassa albumia ei julkaistu lainkaan levy-yhtiö-vaikeuksien vuoksi ennen vuotta 1985 jolloin yhtyeen ex-manageri julkaisi albumin ilman yhtyeen lupaa omalla levymerkillään. Castle Communications ja Eagle Records ovat julkaisseet albumista cd-versiot bonus-materiaalilla varustettuna ja Salvo Recordsin vuoden 2011 remasterointi julkaistiin yhdessä "2XS"-albumin kanssa ilman bonus-materiaalia.


title: Etapit 11–21 Italian ympäriajossa 2008

text: Vuoden 2008 Italian ympäriajon etappien 11–21 tulokset:


title: KenZiner

text: KenZiner on suomalainen metalliyhtye, joka perustettiin vuonna 1997. Yhtyeen sanoitukset kertovat tappioista ja voitonriemusta.


title: KenZiner

text: KenZiner sai alkunsa vuonna 1994 kitaristi Jarno Keskisen lähetettyä demon yhdysvaltalaiselle Leviathan Recordsille vuonna 1994. Demo kiinnitti yhtiön omistajan, kitaristi-tuottaja David T. Chastainin huomion, ja viimein vuonna 1997 Chastain päätti tuottaa KenZinerin esikoisalbumin. Vuonna 1998 ilmestyneellä "Timescape"-albumilla Keskinen soitti kitaran lisäksi bassoa ja koskettimia, ja albumilla esiintyivät myös laulaja Stephen Fredrick ja rumpali Dennis Lesh.


title: KenZiner

text: KenZinerin toisella albumilla "The Propheciesilla" (1999) rumpali Leshin korvasi Brian Harris ja mukaan liittyi suomalainen kosketinsoittaja Mikko Härkin. Yhtye kuitenkin hajosi pian toisen albumin julkaisun jälkeen Keskisen ja levy-yhtiön riitannuttua taloudellisista asioista.


title: KenZiner

text: Keskinen (tunnettu myös taiteilijanimellä Jaron Sebastian Raven) perusti sittemmin uuden Virtuocity-yhtyeen, jonka esikoisalbumi ilmestyi vuonna 2002. Mikko Härkin on soittanut muun muassa Sonata Arcticassa.


title: KenZiner

text: Keskinen on jatkanut KenZinerin toimintaa vuoden 2013 aikana. Kaikki uudet muusikot ovat suomalaisia ja yhtye on ensimmäistä kertaa live-esiintymiset mahdollistavassa kokoonpanossa. Uuden kokoonpanon muodostavat Keskisen lisäksi laulaja Markku Kuikka (Status Minor, The Ragged Saints), kosketinsoittaja Jukka Karinen (Thunderstone, Status Minor, The Magnificent), rumpali Make Lievonen (Embassy of Silence) sekä basisti JJ Hjelt (Grönholm, PowerDrive). KenZiner on äänittänyt uudella kokoonpanolla levyllisen uutta musiikkia, ja levy odottaa julkaisuaan vuoden 2014 aikana.


title: Satelliitti (albumi)

text: Satelliitti on vuonna 1996 ilmestynyt Yön yhdestoista studioalbumi. Levyn kaikki sanoitukset on tehnyt Pauli Hanhiniemi. Singlenä albumilta julkaistiin vain kappale "Yötä vastaanottamaan". Uutena jäsenenä levyllä soittaa kitaristi Markku Petander, joka kuului yhtyeen kokoonpanoon jo vuosina 1985–1987.


title: Satelliitti (albumi)

text: Albumi äänitettiin keväällä 1996 kahdessa osassa. Yhtyeelle oli varattu viikko studioaikaa Helsingin Finnvoxilta, mutta alkoholiongelmasta kärsinyt Olli Lindholm ei ilmestynyt paikalle vaan vietti neljä päivää helsinkiläisessä hotellissa ja palasi sitten kotiinsa Tampereelle. Muu yhtye hoiti instrumenttiosuudet, ja Lindholmin laulu äänitettiin myöhemmin Jani Viitasen studiolla Tampereella. Lindholm kävi nauhoittamassa lauluosuudet ruokatunneillaan siivousfirmassa työskennellessään.